وەک نوێنەری ئێران؛\nکورتە فیلمی دەرهێنەری کوردستانی گەیشتە بوخارێست\nکورتە فیلمی "کۆتایی جادە" لە دەرهێنانی سۆران ڕەحیمی لە بیست و دووهەمین خولی فێستیڤاڵی فیلمی خوێندکاری سینەمائیووبیتی شاری بۆخارێستی پایتەختی ڕۆمانیا وەرگیرا.\nبە دەورگێرانی ئەکتەرێکی کورد؛\nفیلمێکی ئێرانی لە فستیڤاڵی فیلمی تالین هەڵبژێردرا\nفیلمی "شەوێک کە مانگ کامڵ بوو" لە دەرهێنانی نەرگس ئابیار و دەورگێرانی هووتەن شەکیبا، ئەکتەری ناسراوەی کورد لە بیست و سێهەمین فێستیڤاڵی فیلمی شەوانی ڕەشی تالین لە وڵاتی ستۆنی خەڵاتی باشترین فیلمی لە ڕوانگەی بینەرانەوە مسۆگەر کرد.\nبەرهەمی دوو نووسەری کورد بەربژێری خەڵاتی ئەدەبیی میهرەگان\nنووسینگەی خەڵاتی میهرەگان پێڕستی بەرهەمە بەربژێراوەکانی خولی نۆزدەهەم و بیستەمی بۆ قوناغی دواتر ڕاگەیاند.\nلە رێوڕەسمێکدا لە سلێمانی؛\nنوێترین ئەلبوومی عەدنان کەریم بەناونیشانی 'شەوبا' بڵاوکرایەوە\nلە ھۆڵی سینەما سالم لە شاری سلێمانی ھونەرمەند عەدنان کەریم نوێترین ئەلبوومی خۆی بڵاوکردەوە.\nلە گەڵ کرانەوەی سییەمین مێهرەجانی شانۆیی کوردستان؛\nهۆڵی شانۆی هونەرستانی هونەرە جوانەکانی سنە کرایەوە\nجێگری کاروباری هونەری و سینەمایی ئیدارەی ئیرشادی ئیسلامی کوردستان وتی: پلاتۆیەکی پێشکەوتووی شانۆیی لە هونەرستانی هونەرە جوانەکانی کچانەی شاری سنە کرایەوە.\n"پیاوێکی شەبقە ڕەشی پاڵتۆ ڕەشی پێڵاو شین" لە سنە دەخوێندرێتەوە\nئەنجومەنی زانستی خوێندکاریی بەشی زمان و وێژەی کوردیی زانکۆی کوردستان لە درێژەی دانیشتنەکانی دوو حەفتانەی لە گەڵ کتێب کۆڕێک بۆ خوێندنەوەی نۆڤلێتی "پیاوێکی شەبقە ڕەشی پاڵتۆ ڕەشی پێڵاو شین" لە نووسینی د. فەرهاد پیرباڵ بەڕیوە دەبات.\nئیسماعیل مەریوانی بە حوکمی عەلی ئەسغەر موونسان بۆ سەرپەرەشتیاریی نوێی ئیدارەی گشتیی میراتی فەرهەنگی، پیشەی دەستی و گەشتیاریی کوردستان دیاری کرا.\nقورئان و کتێبی فارسیشیان تێدایە؛\nدەستنووسێکی ۵۰۰ ساڵە لە هەولێر نمایش درا\nیه‌كه‌مین پێشانگای ده‌ستنووسه دێرینه‌كان له هه‌ولێر كرایه‌وه، كه كۆنترین ده‌ستنووس مێژووه‌كه‌ی بۆ ۵۰۰ ساڵ پێش ئێستا ده‌گه‌ڕێته‌وه.\nلە پێشانگای نێوده‌وڵه‌تی كتێبی سلێمانی؛\nسه‌ركونسوڵی ئێران لە سلێمانی سەردانی چاپەمەنییە ئێرانییەکانی کرد\nسه‌ركونسوڵی كۆماری ئیسلامی ئێران له سلێمانی هاوڕێ له‌گه‌ڵ به‌ڕێوبه‌ری پێشانگاكانی نێوده‌وڵه‌تی سلێمانی سه‌ردانی یه‌كه‌مین پێشه‌نگای نێوده‌وڵه‌تی كتێبی سلێمانی كرد.\nبە وتاردانی دوکتۆر زانیار نەقشبەندی؛\nزمانی کوردی و هەندێ تایبەتمەندی شێوەزاری کرمانجی لێک دەدرێتەوە\nئەنجومەنی زمانناسی زانکۆی ڕازی کرماشان پەنێلێکی زانستی لەبارەی زمانی کوردی و هەندێک تایبەتمەندیی شێوەزاری کرمانجی بە وتاردانی دوکتۆر زانیار نەقشەبەدی بەڕێوە دەبات.\nژمارەی یەکەمی حەوتەنامەی "گۆڕان" بە دوو زمانی کوردی و فارسی لە ئاستی پارێزگا رۆژئاواییەکانی وڵاتدا بڵاو بۆوە.\nئەگەرچی ناوبانگی جیهانیی دەرکرد؛\nنووسەری کوردی ئیلامی و بڕاوەی خەڵاتی ئەدەبی وڵاتی ئۆسترالیا پاش ٦ سال مانەوە لە بازگەی پەنابەرانی ئەو وڵاتە لە دوورگەی مانووس و گەیشتنی بە نیوزیلەند بۆ هەمیشە لەو وەیشوومەیە رزگاری بوو.\nلە لایەن هونەرمەندی مۆسیقای ساڵی جیهان؛\nکەیهان کەلهور هونەرمەند و مۆسیقاری گەورەی کورد بڕیارە لە گەڵ کوارتێتی مینیاتۆر کۆنسێرتێکی مۆسیقایی لە ژێر ناوی "شاری خامۆش" لە تەلاری وەحدەتی شاری تاران ئاراستە بکات.\nشانۆی بێ حاڵی لە نووسین و دەرهێنانی بنیامین ئەحمەدی و بەرهەمی گرووپی شانۆیی تیک تاک لە مەریوان نمایش دەکرێت.\nبۆ ماوەی دە ڕۆژ بەڕێوەدەچێت؛\nلەژێر چاودێری سەرۆک کۆماری عێراق و کۆمپانیای ئەتڵس ئەسیڵ بەھاوکاری ژووری بازرگانی سلێمانی، یەکەمین خولی پێشانگای نێودەوڵەتی کتێبی سلێمانی دەکرێتەوە.\nئەنجومەنی زانستی زمان و وێژەی کوردی بەڕێوەی دەبات؛\nخوێندەوەی بیرەوەرییەکانی کوردستان لە کتێبی شازادەی حەمام\nئەنجومەنی زانستیی خوێندکارانی بەشی زمان و وێژەی کوردی زانکۆی کوردستان کۆڕێک بۆ خوێندنەوە و لێکدانەوەی بیرەوەرییەکانی سەفەر بۆ کوردستان لە کتێبی شازادەی حەمام لە هۆڵی فێردەوسی ئەو زانکۆیە بەڕێوە دەبات.\nخەڵاتەکەی پێشکەشی کوردەکانی سووریا کرد؛\nدەرهێنەرێکی کورد خەڵاتی "پردێک لە سەرووی سنوورەکانی" مسۆگەر کرد\nئەمیر غوڵامی خەڵاتی پردێک لە سەرووی سنوورەکانی بۆ فیلمی "دەریا شەپۆل شەپۆل دەهەژێت" مسۆگەر کرد و لە لای خۆیەوە خەڵاتەکەی پێشکەشی کوردەکانی سووریا کرد.\nلە مزگەوتی دارولئیحسان:\nبەشداریی هەزاران کەس لە خەڵکی سنە لە جێژنی لەدایک بوونی پێغەمبەر\nشازدەیەمین ڕێوڕەسمی بیرهێنانەوەی خوالێخۆشبوو سەید بەهائەدین شەمس قورەیشی و گەورەترین ڕێوڕەسمی مەولوودی خوێنی وڵات بە ئامادە بوونی هەزاران کەس لە خەڵکی سنە لە مزگەوتی جامعی ئەو شارە بەڕێوە چوو.


پوتن: پشتگیری گفتوگۆی نێوان دیمەشق و كورد دەكەین ئەردۆغان دژایەتی خۆی بۆ (یەپەگە و پەیەدە) دووپاتكردەوە – تۆڕی میدیایی خەڵک\nپوتن: پشتگیری گفتوگۆی نێوان دیمەشق و كورد دەكەین\nئەردۆغان دژایەتی خۆی بۆ (یەپەگە و پەیەدە) دووپاتكردەوە\n2019/01/23 - 9:58 PM\nهەردوو سەرۆكی روسیا و توركیا لە مۆسكۆ كۆبوونەوە و بابەتی سەرەكی كۆبوونەوەكەش سوریا و دۆخی دوای بڕیاری كشانەوەی هێزەكانی ئەمریكا بوو لە ناوچەكەدا.\nدوای كۆبوونەوەیان هەر دوو سەرۆك لە كۆنفرانسێكی رۆژنامەوانیدا روونكردنەوەیاندا و سەرەتاش، ڤلادیمیر پوتن سەرۆكی روسیا، بڕیاری كشانەوەی هێزەكانی ئەمریكای لە سوریا بە ئەرێنی وەسفكرد و وتی، داوای لە حكومەتی سوریا و كوردەكان كردووە گفتوگۆ لەسەر پرسە هاوبەشەكان ئەنجام بدەن.\nدواتر، رەجەب تەیب ئەردۆغان سەرۆكی توركیا دژایەتی خۆی بۆ (یەپەگە و پەیەدە) دووپاتكردەوە و رایگەیاند، “ئەو دوو گرووپە تیرۆرستین و دەبێت لە سوریا لەناو ببرێن”.\nهەوەها ئەردۆغان هەماهەنگی نێوان روسیا و توركیاشی لەبارەی سوریا بە گرنگ زانی و وتی هەماهەنگییەكان هۆكاری سەرەكی سەقامگیرین بۆ ناوچەكە.\nپەیەدەتوركیارەجەب تەیب ئەردۆغانروسیاسوریاڤلادیمیر پوتنیەپەگە\nدەنگ لەسەر مسۆگەرکردنی مووچەی فەرمانبەران و پێشمەرگە درا\nبەهۆی بۆردوومانی فڕۆكەكانی توركیا لە بادینان 5 هاووڵاتی بوونە قوربانی


بۆچی نابو بڕیارەکەی دادگای هەولێر توشی شۆکمان بکات ؟\nدانا محەمەد ڕەزا17/2/2021 234 جار بینراوە\nمن وەک خودی خۆم هیچ شۆک نەبووم بەوبڕیارەی دادگای هەولێر، کە سزای شەش ساڵ زیندانی بەسەر پێنچ ڕۆژ نامەنوس و چالاکوانی مەدەنیدا سەپاند، لەمێژە پێم وایە نابێت هیچ شتێکی دەسەڵاتی کوردی توشی شۆکمان بکات، چونکە لەدیدی بەندەوە ئەوگروپەی ئەمڕۆ ڕێبەرایەتی هەرێمی کوردستان دەکەن، تەنها کاری ناڕەواو خراپەکاریان لێ دەوەشێتەوە، نەک کاری باش و ڕەوا ، ئەی مەگەر هەموان ڕۆژانە کۆک نین لەسەر ئەوەی یاسا لەم هەرێمەی ئێمەدا سەروەرنیە، ئەی ڕۆژانە هەموان باسی ئەوەناکەین دادگاکان سەربەخۆنین و هەژمون و هەیمەنەی حزبی بەسەریاندا زاڵە، ئەی هەموان باسی ئەوەناکەین نادادی و زوڵم و ستەم گەیشتۆتە لوتکە، کەواتە کاتێک یاسا سەروەرنەبو، کاتێک دادگاکان هەیمەنەو هەژمونی حزبی و سیاسی بەسەریاندا زاڵبوو، کاتێک دەسەڵاتی داد وەری لەژێر کاریگەری دەسەڵاتی حزبی و خێزانەسیاسیەکاندابێت، کاتێک زوڵم و ستەم و نادادی بگاتە لوتکە، ئەوا هەردەبێت چاوەڕێی بڕیارێکی ئاوا ناداد پەروەرانەبین نەک بەپێچەوانەوە .\nبڕیارێکی لەوشێوەیە لەوڵاتێکی دیموکراسی و پێشکەوتودا مایەی شۆک و سەیرو سەمەرەدەبێت، نەک لەژێر دەسەڵاتێکی دواکەوتوی دیکتاتۆرو و خێڵەکیدا ، ئاخر داد وەری حزبی و دادگای دەسەڵات، هەر بەدڵی حزبو هەر لەبەرژەوەندی دەسەڵات بڕیار دەردەکات، نابێ چاوەڕێی ئەوەی لێ بکەین بەدڵی ئازادی خوازان و لەبەرژەوەندی ماف خوراوان بڕیاربدات، یان دروستربلێم نابێت چاوەڕێی ئەوەی لێ بکەیت سەربەخۆیانە مامەڵە لەتەک کەیسەکان بکات و بڕیاری داد پەروەرانەبدات، کەواتە ئەوەی ڕوی دا چاوەڕوان کراو بو ،نەک چاوەڕوان نەکراو، هەرشتێکیش چاوەڕوانکراوبێت نابێت شۆکمان بکات.\nلەکۆتایدا هەر ئەوەندە ئەڵێم ئەگەر ئەمڕۆ دادگای دەسەڵات لەسەر گروپ چات و ڕەخنەگرتن و نوسینی کۆمێنت و ئاڵوگۆڕی زانیاری ڕۆژنامەوانی سزای شەش ساڵ زیندانی بەسەر کۆمەڵێک چالاکواندا بسەپێنێت، ئەی دەبێت سبەی دادگای گەل سزای چەن ساڵ زیندانی بەسەر نۆکەرانی دوژمنان و نەوت دزان و تاڵانچی و گەندەڵکاران و ستەم کاران بسەپێنێت؟ ئەگەر ئەمڕۆ دادگای دەسەڵات سزای شەش ساڵ زیدانی بەسەر کۆمەڵێک ڕۆژنامەنوس و چالاکوانی مەدەنیدا بسەپێنێت لەسەرئەوەی تەنها نیازی خۆپیشاندانیان هەبووە، ئەی دەبێت سبەی دادگای گەل سزای چەند ساڵ زیندانی بەسەر بکوژانی خۆپیشاندەران و ڕۆژنامەنوساندا بسەپێنێت؟ سزای هەوڵدان بۆ خۆپیشاندان ئاوابێ، ئەی دەبێت سزای کوشتنی خۆپیشاندەران چۆنبێت؟ گەلۆ جیاوازیەکە ئێگجار زۆرە ،،\nماوەتەوە بڵێین کورد جوانی گوتووە کەدەڵێت هەموشتێک لەباریکیدا دەپچڕێت، تەنها زوڵم و زۆر داری نەبێت لە ئەستوریدا دەپسێت، بەئازادی خوازان و زوڵم لێکراوان و کەس و کاری سەربەرزی ئەوچالاک وان و ڕۆژنامەنوسانەش دەڵێین خۆڕاگرو بەردەوامبن، داد پەروەری و ئازادی نزیکە، دڵنیابن دادگای دەسەڵات کاتیە و تاسەر بەردەوام نابێت، ئەوەی کاتی نیەو بۆهەمیشە دەمێنێتەوە دادگای گەلە، دادگای ئازادی خوازانە ، دادگای زوڵم لێکراوانە .


میدیای ئەمریکا: ئێران هەوڵی کوشتنی باڵیۆزی ئەمریکا دەدات | تۆڕی هەواڵی سلێمانی\nHome›هەواڵ›جیهان›میدیای ئەمریکا: ئێران هەوڵی کوشتنی باڵیۆزی ئەمریکا دەدات\nبە گوێرەی زانیارییە هەواڵگرییەکان کە لە رێگەی رۆژنامەیەکی ئەمریکاوە بڵاوکراوەتەوە، ئێران پیلانی کوشتنی لانا مارکس باڵیۆزی ئەمریکای لە ئەفریقای باشوور داڕشتووە کە نزیکە لە دۆناڵد ترەمپ سەرۆکی ئەمریکاوە.\nرۆژنامەی پۆلیتیکۆ بڵاویکردووەتەوە، باڵیۆزخانەی ئێران لە ئەفریقای باشوور لە داڕشتنی ئەو پیلانگێڕیەدا تێوەگلاوە.\nرۆژنامەکە ئەوەی باسکردووە، هەواڵگری ئەمریکا پێی وایە داڕشتنی ئەو پیلانگێڕییە لە تۆڵەی کوشتنی قاسم سولەیمانی فەرماندەی فەیلەقی قودسە کە لە بۆردومانێکی ئەمریکا سەرەتای ئەمساڵ لە فڕۆکەخانەی نێودەوڵەتی بەغدا کوژرا.\nبەرپرسانی هەواڵگری ئەمریکا بە رۆژنامەکەیان وتووە: “واشنتن ئاگاداری ئەوەیە کە لە بەهاری رابردووەوە هەڕەشەی کوشتن لەسەر مارکس هەیە بەڵام لە چەند هەفتەی رابردوودا زانیاری وردیان لەسەر ئەو بابەتە دەستکەوتووە، هاوکات مارکس-یش ئاگاداری ئەو مەترسیەیە کە رووبەڕووی بووەتەوە”.\nبەرپرسانی ئەمریکا وتوشیانە: پیلانگێڕی بۆ کوشتنی باڵیۆزی ئەمریکا لە ئەفریقای باشوور، تەنیا یەکێک بووە لەو بژاردانەی کە ئێران بۆ تۆڵەسەندنەوە لە کوشتنی فەرماندەکەی تاوتوێی کردووە.\nلانا مارکس-ی تەمەن 66 ساڵ لە تشرینی یەکەمی ساڵی رابردووەوە باڵیۆزی ئەمریکایە لە ئەفریقای باشوور، ناوبراو ماوەی چەندین ساڵە پەیوەندی نزیکی لەگەڵ دۆناڵد ترەمپ هەیە.\nمیكانیزمى نوێى پشكنینى كۆرۆنا له مه‌رزى نێوده‌وڵه‌تى په‌روێزخان داده‌نرێت


:: KDPMR :: - هەوالی عێراقی\nهێزە عێراقییەکان دەستیان بە ئۆپەراسیۆنی رزگارکردنەوەی بەری رۆژئاوا (راست)ی شاری مووسڵ کرد. سەرلەبەیانیی رۆژی یەکشەممە 19.2.2017، حەیدەر عەبادی، سەرۆک وەزیران و فەرماندەی گشتیی هێزە چەکدارەکانی عێراق\nشانەی راگەیاندنی جەنگی رایگەیاند، فڕۆكە جەنگییەكانی عێراق ملیۆنەها بڵاوكراوەیان لە ئاسمانی لای راستی موسڵ هەڵداوەتە خوارەوە و تێیدا دانیشتوان ئاگادار دەكاتەوە، ئامادەسازی بكەن بۆ شەڕ. هاوكات\nله ميانى كۆنگره‌يه‌كى رۆژنامه‌وانييدا هه‌ريه‌ك له سه‌رۆك وه‌زيرانى عێراق و توركيا جه‌ختيان له‌سه‌ر نه‌مانى په‌كه‌كه له شنگال كرده‌وه. له‌و باره‌يه‌وه، سه‌رۆكى حكومه‌تى عێراق حه‌يده‌ر عه‌بادى گوتى:...\nکه‌مێک پێش ئێستا سەرۆک وەزیرانی تورکیا، بینالی یڵدرم بە فڕۆکەی تایبەتی "TC ANA" عێراق . یڵدرم بە یاوەری وەزیری بەرگری، فکری ئشک، وەزیری پەروردە، عیسمەت یڵماز،...\nگوتەبێژی ھاوپەیمانی نێودەوڵەتی لە دژی داعش رایدەگەیێنێت، بە مەبەستی خێراترکردنی پێشڕەوی ھێزە عێراقییەكان لە موسڵ هێزە ئاسمانییەكانی هاوپەیمانان ھێرشەکانی خۆیان بۆ سەر پێگەکانی داعش چڕکردووەتەوە،...\nڕۆژنامه‌یه‌كی به‌ریتانى، ئه‌مڕۆ (هه‌ینى 30ى 12ى 2016) ئاشكراى كرد، هێزه‌كانى پێشمه‌رگه و هێزه‌كانى عێراق توانیویانه تا ئێستا زیاتر له هه‌زار چه‌كدارى ڕێكخراوى توندڕه‌وى داعش له...\nچه‌ند تیمێکی هێرشبه‌ری تایبه‌تی سه‌ربازی بۆ کۆنترۆڵ کردنه‌وه‌ی موسڵ دێنه عێراق\nهێزێکی هاوبەشی سێ وڵاتی ئەوروپا دەگاتە سنووری شاری مووسڵ بۆ بەشداریکردن لە ئۆپەراسیۆنی رزگارکردنەوەی مووسڵ. بەپێی هەواڵێکی ئاژانسی ئەنادۆڵ کە زانیارییەکانی لە ئەفسەرێکی سوپای عێراقییەوە وەری...\nحکوومەتی عێراق بە مەرجێک پەکەکە لە شنگال دەردەکات\nحکوومەتی عێراق رەزامەندیی نیشان داوە لەسەر ئەوەی چەکدارانی پارتی کرێکارانی کوردستان (PKK) لە چیای شنگال و دەڤەری شنگال بەگشتی بکرێنە دەرەوە، بەو مەرجەی ھێزە سەربازییەکانی...\nرێكخراوی داعش له‌دوو مۆڵگه‌ی سه‌ره‌كی خۆی له‌عیراق و سوریا ماوه‌ی چه‌ند مانگێكه روبه‌ڕووی هێرش بووه‌ته‌وه له‌لایه‌ن هێزه عیراقییه‌كان كه له‌هه‌وڵی گرتنه‌وه‌ی موسڵدان و هێزه‌كانی سوریای...\nپێنج هه‌زار سه‌ربازی ئه‌مریکی به‌شداری شه‌ڕی موسڵ ده‌که‌ن و له ئێستادا تۆپخانه‌کانیان بۆردوومانی موسڵ ده‌که‌ن\nسه‌رچاوه‌یه‌كی ئاگادار پلانێكی نوێی ئاشكرا كرد به‌پێی ئه‌و پلانه هێرشێكی سه‌ربازی له‌پێنج میحوه‌ره‌وه ئه‌نجام ده‌درێـت و پێشڕه‌وی بۆ سه‌نته‌ری شاری موسڵ ده‌كرێت. له جێبه‌جێكردنی ئه‌و پلانه...\nعێراق ناتوانێ بەبێ هەرێمی کوردستان پڕۆژە یاسای نەوت و گاز تێپەڕێنێت\nسەرۆکی وەزیرانی عێراق، پێداچوونەوە بە پرۆژە یاسایی نەوت و گاز دەکات و ئەندامێکی ئەنجومەنی نوێنەرانی عێراقیش، ئاماژە بەوە دەکات بەبێ رێککەوتن لەگەڵ هەرێمی کوردستان ئاستەمە...\nداعش خەڵكی مەدەنی لە رۆژهەڵاتی موسڵ تۆپباران دەکات\nتیرۆرستانی داعش خەڵكی مەدەنی لە گەڕەکی زهووری رۆژهەڵاتی موسڵ تۆپباران دەکەن و بەهۆی کەوتنەخوارەوەی چەند گوللە هاوەنێکیش بەسەر ماڵاندا، 20 کەسی مەدەنی كوژران و برینداربوون. سەرچاوەیەک...\nچه‌كدارانی داعش به‌شێوه‌یه‌كی هه‌ڕه‌مه‌كی له ناوچه‌كانی رۆژهه‌ڵاتی موسڵ هێرشیان كردۆته سه‌ر هاووڵاتیانی سڤیل\nچه‌كدارانی داعش له‌رێگای وایه‌رلێس و بڵندگۆی مزگه‌وته‌كانه‌وه به خه‌ڵكی مه‌ده‌نیان ڕاگه‌یاندووه ئه‌وانه‌ی ناكشێنه‌وه و ده‌مێننه‌وه "بێ باوه‌ڕ" ن وبۆیه وه‌كو هێزه‌عیراقییه‌كان ده‌بنه ئامانجی چه‌كدارانی داعش. رێكخراوی...\nوەزیری پلاندانانی عێراق: ڕێژەی هەژاری لە عێراق گەیشتووەتە %30\nسەلمان جومەیلی وەزیری پلاندانانی عێراق ڕایگەیاند بەهۆی قەیرانەکانی ئەمنی و ئابوورییەوە ڕێژەی هەژاری لە عێراق گەیشتووەتە ٣٠% و ڕێژەی بێکاریش بۆ ٢٠% بەرزبووەتەوە. جومەیلی لە بەیاننامەیەکدا...\nلە یاسای بودجەدا پێشمەرگە لە کڕینی چەک بێبەش کراوە\nنوێنەرێکی کورد لە بەغدا دەڵێ، لە بودجەی عێراقدا پارە بۆ سوپای عێراق و حەشدی شەعبی تەرخان کراوە تا بتوانن چەک بکڕن، کەچی هیچ بڕێک لە...\nنەجیبە نەجیب: وەزارەتی بەرگری بودجەی پێشمەرگە نادات\nئەندامێکی ئەنجومەنی نوێنەرانی عێراق ئاماژە بەوە دەکات، بۆ مافەکانی هێزی پێشمەرگە، دەبێت پەنا بۆ دادگای فیدڕاڵی ببرێت، چونکە بەغدا پارە بە هەرێی کوردستان نادات. بەپێی یاسای...\n1 2 3 ئه‌نجامه‌کان: 52 | سه‌رجه‌م: 1 - 20


ئه‌فسه‌رێـک و مه‌لایه‌کی سـووننی له دوو هێرشی جودادا له به‌غدا ده‌کوژرێن\nده‌سه‌ڵاتدارانی عێراق ده‌ڵێن چه‌ند چه‌کدارێـک مه‌لایه‌کی سـوونـنه‌یان له ده‌ره‌وه‌ی مزگه‌وتێـکی به‌غدای پایته‌خت کوشـتووه.\nئه‌فسه‌رێـکی پـۆلیس له باره‌ی ئه‌و ڕووداوه‌وه ڕایگه‌یاند که سه‌ر له به‌یانی ئه‌مڕۆ له گه‌ڕه‌کی ئه‌لئه‌عزه‌میـیه‌ی به‌غدا که زۆربه‌ی دانیشـتووانی سـووننین هێرش کراوه‌ته سه‌ر شێخ غازی ئه‌لجبوری له ده‌ره‌وه‌ی مزگه‌وتی ئه‌لڕه‌حمان.\nله لایه‌کی دیکه له ڕۆژئاوای به‌غدا و له گۆڕه‌پانی ئه‌لنسور له ئاکامی ته‌قینه‌وه‌یه‌ی بۆمبێـکی دروسـتکراوی ناوخۆ به ئۆتۆمبیله‌که‌یدا سه‌رۆکی پـۆلیسی دژه تیرۆر جه‌نه‌ڕاڵ ئه‌رکان محه‌مه‌د عه‌لی کوژرا و 3 که‌سی تریش له ده‌رئه‌نجامی ئه‌و ته‌قینه‌وه‌یه برینداربوون.\nهاوکات هه‌ر ئه‌مڕۆ له ناوه‌ندی به‌غدا بۆمبێـک له ناوچه‌یه‌کی بازرگانی ته‌قیه‌وه و ده‌رئه‌نجام به لای که‌م 3 که‌س برینداربوون.\nشـایه‌نی باسه له‌وه‌ته‌ی هه‌ڵـبژاردنه‌کانی 7 ی مانگی سێی ڕابردوو توندوتیژی له به‌غدادا به شـێوه‌یه‌کی به‌رچاو زیادیکردووه. ده‌سه‌ڵاتدارانی عێراق له‌وه ده‌ترسن که بێ ئۆقره‌یی سیاسی ئه‌و وڵاته هانی زیادبوونی توندوتیژی توندڕه‌وان بدات به تایبه‌تی له لایه‌ن تۆڕی تێرۆریسـتی ئه‌لقاعیده‌ی عێراقه‌وه.


سەرۆك مەسعود بارزانی بە توندی ئیدانەی تەقینەوەكانی كەركووكی كرد | دەزگاى زارى کرمانجى\nسەرۆك مەسعود بارزانی بە توندی ئیدانەی تەقینەوەكانی كەركووكی كرد\nلە پەیامێكیدا سەرۆك بارزانیدا وێڕای سەرخۆشی كردن لە قوربانیانی زەنجیرە تەقینەوەكانی كەركووك، داوای لە حكوومەتی عێراقی دەكات بە زووترین كات ئەنجامدەرانی ئەو تاوانانە ئاشكرا بكرێن و بە سزای خۆیان بگەیێندرێن.\nدەقەی پەیامەكەی سەرۆك بارزانیی\nبە داخێكی زۆرەوە لە شەوی پێنجشەممە 30ـی 5ـی 2019 لە ئەنجامی زنجیرە تەقینەوەیەكی تیرۆریستی لە شاری كەركووك ژمارەیەك هاووڵاتی شەهید و ژمارەیەكی تر بریندار بوون. وێڕای ئەوی زۆر بە توندی ئیدانەی ئەو كردەوە تیرۆریستیانە دەكەین، سەرەخۆشییش لە كەسوكاری قوربانیانی ئەو ڕووداوە تیرۆریستییە دەكەین و هیوای چاكبوونەوە بۆ بریندارن دەخوازین. داوایش حكوومەتی عێراقی دەكەین بە زووترین كات ئەنجامدەرانی ئەو تاوانانە ئاشكرا بكرێن و بە سزای خۆیان بگەیێندرێن.\nئامانجی تیرۆر تێكدانی پێكەوەژیانی پێكهاتەكانی كەركووكە و مەترسییەكی گەورەیە لەسەر ژیانی هاووڵاتیان و ئاسوودەیی خەڵك. بۆ ڕووبەڕووبوونەوەی هەڕەشەی تیرۆریش بە تایبەت لە شاری كەركووك پێویستە كاری هاوبەش و هەماهەنگیی تەواو لەنێوان هێزی پێشمەرگە و دامودەزگەی هەرێم و حكوومەتی عێراق هەبێت. ئەوەیش لەپێناو بنبڕكردنی هەڕەشەی تیرۆر و پاراستنی پێكهاتەكان و گەڕاندنەوەی كەركووك بۆ دۆخی ئاسایی خۆی.\n31ی 5ـی 2019


سەنتەری رایەڵ دەربارەی ئێمە - سەنتەری رایەڵ\nدامەزراوەى رایەڵ بۆ ئاڵوگۆرى کولتوورى و گەشەپێدانى مرۆیی\nمؤسسة رايل للتبادل الثقافي و التنمية البشرية\nRayal Foundation For Cultural Exchange And Human Development\nرێكخراوێكى كۆمەڵی مەدەنى كولتووریی و رۆشنبیریی و مرۆییە كار دەكات بۆ بەرقەراركردنى پەیوەندییەكى باش و ئاڵوگۆڕى كولتوورى لە نێو شارە جۆراوجۆرەكانى ناوەوە و دەرەوەى عێراق و بەهێز كردنى بنەماى پێكەوە ژیانێكى ئاشتیانە و فراوانكردنى ڕۆشنبیرى مافى هاوڵاتى بوون و مافەكانى مروڤ، لەوانە مافەكانى خوێندن و دیموكراسى، و زیاتر بەرجەستە كردنى ڕۆڵى گەنجان و دۆزینەوەى تواناكانیان و دەستنیشان كردنى ئەو گرفتانەى گەنجان بە دەستیانەوە دەناڵێنن، وە ئەنجامدانى ئەو لێكۆڵینەوانەى كە گەنجان تیایدا بەشدار بن، لە دۆزینەوەى چارەسەرەكان و پێشكەش كردنیان بە لایەنە پەیوەندیدارەكان،\nئەم دامەزراوەیە سەرەتا بەناوى ( سەنتەرى رایەڵ بۆ ئاڵوگۆرى كولتوورى و چالاكى رۆشنبیریی) لە ساڵی 2010 مۆڵەتى فەرمى لە وەزارەتى ناوخۆى حكومەتى هەرێمى كوردستان وەرگرتوە. دواى گەشەكردن و فراوانبوونى چالاكیەكانى لە ساڵی 2021 وەك ( دامەزراوەى رایەڵ بۆ ئاڵوگۆرى کولتوورى و گەشەپێدانى مرۆیی) مۆڵەتى فەرمى لە حكومەتى عێراق و هەرێمى كوردستان وەرگرتوە.\n– ژمارەى مۆڵەتى سەنتەرى رایەڵ لە وەزارەتى ناوخۆى حكومەتى هەرێمى كوردستان ( 28994) لە 12-12-2010\n– ژمارەى تۆمارى ( مؤسسة رايل للتبادل الثقافي و التنمية البشرية) لە كۆمارى عێراق / ئەمینداریەتى گشتى ئەنجومەنى وەزیران / فەرمانگەى رێكخراوە ناحكومییەكان 1B2104005)\n– ژمارەى مۆڵەتى دامەزراوەى رایەڵ بۆ ئاڵوگۆرى کولتوورى و گەشەپێدانى مرۆیی لە فەرمانگەى رێكخراوە ناحومییەكانى حكومەتى هەرێمى كوردستان (5509)\nئامانجی كار كردن:\n1- هەوڵدان بۆ بەرقەراركردنی پەیوەندی باش وە برەودان بە ئاڵوگۆڕی کولتوورى لە نێوان شارە جیاوازەكان لە ناوەوە و دەرەوەی عێراق.\n2- فراوانكردنی ئاستی ڕۆشنبیریی سەبارەت بە مافەكانی هاوڵاتی بوون و مافی مرۆڤ لەناویاندا مافەكانی خوێندن و دیموكراسی بوون و مافەكانی تر.\n3- بەهێزكردنی ڕۆڵی گەنجان و گرنگیدان بە تواناكانیان و دەستنیشان كردنی كێشەكانیان وە ئەنجامدانی ئەو لێكۆڵینەوانەی كە ڕۆڵیان دەبێت لە چارەسەری كێشەكان و گەیاندنی چارەسەركان بە لایەنی پەیوەندیدار.\n4- هەوڵدان بۆ بەهێز كردنی تواناكانی ڕۆشنبیران و دەرچوانی زانكۆ و فەرمانبەران و كەسانی بێكار وە بردنەسەری ئاستی تواناكانیان، تا ئاستێكی پێشكەوتوو، لە ڕێی كردنەوەی خولی فێركاری و پەروەردەیی پێشكەوتوو لە بوارە جیاجیاكاندا بۆ گەییشتن بە ڕەوتێكی بەروپێشچونێكی بەردەوام.\n5- پێشخستن و گەشەپێدانى ڕۆشنبیرییە هونەری و ئەدەبیە جۆراوجۆرەكان و، هاندانی گەنجان بۆ پراکتیزە كردن و بەشداری كردن لەم جۆرە چالاكیانەدا، وەبەرهێنانکردن لە بۆنە و فێستیڤاڵە جەماوەرییەكان بۆ تێگەییشتن لە کولتوورى نەتەوە جیاوازەكان بە شێوەیەكی گشتی ولە نێوان شارەكان بە تایبەتی.\n6- برەودان بە کولتوورى كاری خۆبەخشى و وە پێداگری لەسەر بەشداری كردن تیایدا، وەكو خزمەتێكی نیشتمانی و بەشداری كردنێكی ڕاستەقینە لە گەیاندنی وڵات بە ئاستێكی پێشكەوتوو.\nهاورێیەتی , ئاشتی, دیالۆگ\nسەرۆکى دامەزراوەى رایەڵ : خالید قادر محمد\nبەشێك لە كارو چالاكیەكان:\n1- ئەنجامدانى فێستیڤاڵی سالآنەى نێودەوڵەتى بۆ كەلتورە جیاوازەكان كە تێیدا چەندین كەلتور و گروپى جیاواز لە ناوخۆ و دەرەوەى وڵات بەشدارى تێیدا كردوە، تا ئیستا حەوت فێستیڤاڵی نێودەوڵەتى لە كوردستان ئەنجامدراوە.\n2- لە ساڵی 2018 بۆ 2020 دابینكردنى هاوكاری مرۆیی و كەلوپەلى تەندروستى بە نزیكەى 5 ملیۆن دۆلار لە رێگاى یانەى رۆتارى ئوسترالیا بە هاوكارى خانمە شاجوانى كورد ( نینا موراد) كە بریتى بوو لە 6 كۆنتێنەرى 40 فۆتى لە كەلوپەلى هەمەجۆرى مرۆیی و تەندروستى و دابەشكردنى بەسەر نەخۆشخانەكانى كوردستان و قوتابخانەو فەرمانگەو خاوەن پێداویستى تایبەت كە راپۆرتێكى تایبەت بەڵگەكانى لە سایتى رایەڵ دایە ( www.rayal.org )\n3- ساڵى 2010 وە تا ئێستا بە بەردەوامى كاركردن لە پرۆگرامى ئاڵوگۆرى كەلتورى و دەستەخوشكى لە نێوان هەردوو شارى رانیەو شارى ( DULUTH)ى ئەمریكا كە توانراوە تێیدا ٦ شاندى ئەو شارە بانگهیشتى كوردستان بكردرێت و سێ شاندى رانیەش بۆ هەمان مەبەست سەردانى ئەمریكاى كردوە, لەو بوارەدا توانراوە چەندین پەیوەندى لە بوارەكانى خوێندنى بالآ، پەروەردە، چالاكى كەلتورى، دیالۆگى ئاینى، بەگژداچوونەوەى توندوتیژى خێزانى، كارى مرۆیى .. هتد دروست بكرێت و بە فەرمى دەستەخوشكى هەردوو شار واژۆ بكرێت.\n4- سازكردنى سمبوزیومێكى هونەرى نێودەوڵەتی بۆ (كوردستان, عێراق, توركیا, ئیران, بەحرێن, قەتەر, لوبنان) لە ژێر ناوى ( نیشتیمانێك لە رەنگ, لە پێناو ئاشتى پێكەوە ژیاندا) لە 1-8-2015 بۆ 9-8-2015 لە شارەكانى هەولیر, سلیمانى, رانیە.\n5- میواندارى كردنى شاندێكى هونەرى شارەوانى (ئاماد) و تیپى شانۆى (ئاماد) بۆ كوردستان و نمایشكردنى شانۆگەری و پێشانگاى ڤۆتۆگرافى لە رانیەو سلێمانى لە 11-6-2011\n6- لەسەر داواكارى سەفارەتى عێراق لە لبنان, دابینكردنى خەرجى ئاهەنگى نەورۆز بۆ كۆمەڵەى( جمعیەى الكوردى الخیریە البنانیە) بۆ ئەنجامدانى ئاهەنكى نەورۆزى 2012 لە لبنان.\n7 – بە هاوكارى دەزگاى كوالیس لە لبنان, چاپكردنى ژمارەیەكى تایبەتى گۆڤارى كوالیس تایبەت بە كوردستان و ناساندنى گەلى كورد بە هەردوو زمانى كوردى و عەرەبى و ناردنى بۆ زۆربەى وڵاتانى عەرەبى 2013 .\n8- سازدانى یەكەمین دیالۆگى كەلتورى نێودەوڵەتى بە بەشدارى نوێنەرى ( كەنەدا, چیك, ئەمریكا, كوردستان ) لە سەر شاخى كێوەرەشى شارى رانیە لە 16-4-2012\n9- بە هاوكارى رێكخراوى ئەمریكان ڤۆیسس ئەنجامدانى ۆرك شۆپ بۆ 40 مۆزیك ژەنى رانیە و سازدانى یەكەمین كۆنسێرتى هاوبەشى مۆزیك ژەنانى ئەمریكا و رانیە لە سەرۆكایەتى شارەوانى رانیە لە 21-7-2012\n10- رێكەوتى 21-1-2012 سازدانى دیدارێكى كەلتورى لەگەڵ شاندێكى وڵاتى یابان لە ئۆفیسى سەرەكى سەنتەرى رایەڵ.\n11- سازدانى یەكەمین خوان بۆ ناساندنى خواردنە كوردییەكان بۆ چەندین چالاككوانى نێودەوڵەتى 20-10-2012\n12- دابینكردنى ئاوى خواردنەوە و گەیاندنى هاوكارى بە ئاوارەكانى بنارى قەندیل لە پردى مەنگورایەتى لە 27-27/7/2011\n13- ناردنى شاندێكى 12 كەسى بۆ وڵاتى توركیا و دروستككردنى پەیوەندى لەگەڵ رێكخراوى كەلتورى(قەوقاز, لاز , تورك) شارەوانى دیاربەكرء و چەندان سەنتەرى كەلتورى لە شارەكانى كوردستانى توركیا لە 24-12-2011 بۆ 2-1-2012\n14- ناردنى شاندێكى كەلتورى بۆ شێخان ( ناوچەى ئێزدییەكان) و گرێدانى پەیوەندى كەلتورى و فەرهەنگى لەگەڵ ناوەندە كەلتورییەكانى ئێزدیاندا لە 17-4-2012.\n15- بە هاوكارى سەفارەتى عێراق لە لوبنان ناردنى شاندێكى كەلتورى بۆ وڵاتى لوبنان و دروستكردنى چەندین پەیوەندى لەگەڵ دامەزراوە رۆشنبیرى و كەلتورییەكانى ئەو وڵاتە لە 28-12-2012 بۆ 6-1-2013\n16- بانگهێشتكردنى بەرێوبەرى گشتى و سەرنوسەرى گۆڤارى (كوالیس)ى وڵاتى لوبنان ( فاتمە فەقیە و فریال دبوق) بۆ كوردستان بەمەبەستى ئەنجامدانى چەندین دیدار و تەرخانكردنى ژمارەیەكى تایبەتى گۆڤارەكەیان بۆ ناساندنى گەلى كورد لە 5-3-2013 بۆ 13-3-2013\n17- بانگهێشتكردنى تیپى كۆراڵى (سەداى ئاشتى ئەمریكا) بۆ كوردستان بۆ بەشداریكردنیان لە ئاهەنگەكانى نەورۆزى ساڵى 2013 و سازدانى چەندین كۆنسێرت لە شارەكانى سلێمانى و هەڵەبجە و سلێمانى. لە 16-3-2013 بۆ 23-3-2013\n18- بانگهێشتكردنى چالاككوانى بوارى ژنان لە ئەمریكا و بەرێوبەرى پێشووى دەزگاى بەگژداچوونەوەى توندوتیژى خێزان لە ئەمریكا ( لیندا ریدل) و چالاككوان میشێل نار ئوبید بۆ كوردستان و سەردانى دەمەزراوەكانى ژنان و كۆكردنەوەى زانیارى لە 27-5-2013 بۆ 3-6-2013\n19- بە هاوكارى رێكخراوى cdo چاودێریكردنى هەڵبژاردنەكانى پەرلەمانى عێراق و پەرلەمانى كوردستان و ئەنجومەنى پارێزگاكان لە دەڤەرى راپەرین و 27-5-2012 و لە 29-30 نیسانى 2013\n20 ناردنى شاندێكى شارەوانى رانیەو هونەرمەندانى شێوەكارى لە 12-13-14/ 2 /٢٠١٤ بۆ شارى ئامەد و بردنى 40 تابلۆى شێوەكارى كە بەرهەمى 16 شێوەكارى و پێشانگایەكى فۆتۆگرافى كە بەرهەمى 11 فۆتۆگرافەرى رانیەى لە خۆ گرتبوو لەگەڵ ئەنجامدانى چەند سەردان و پەیوەندییەك.\n21 – لە 1-4-2014 هاوكاریكردنى هونەرمەندێكى ئەمریكا( سارا تومسۆن) بۆ ئەنجامدانى كلیبێكى هونەرى لە ئەمریكا تایبەت بە كارەساتى هەڵەبجە.\n22- بەشداریكردن لە دروستكردنى تابلۆى جیهانى بۆ ئاڵوگۆرى كەلتورى بۆ پێنج وڵات پرۆژەى هونەرمەندى ئەمریكا (Anne Labovitz ) بە 10 كەس لە رێگاى چاوپێكەوتنى سكایب كۆڵ لە ٢٦-١-٢٠١٥\n23- رۆژى 4/10/2015 سازدانى خوانێكى خواردنە كوردییەكان بۆ وەفدێكى ئەلمانى كە پێكهاتبوو لە ژمارەیەك پرۆفیسۆر و مامۆستاى زانكۆ و شوێنەوار و مێژوناسى ئەلمانى كە بە سەردان و لێكۆلینەوەیەكى زانستى لە دەڤەرى راپەرینن.\n24- لە 15-4-2016 لەسەر پێشنیارى سەنتەرى رایەڵ چەند چالاكوانێكى ئەمریكا كۆكردنەوەى كۆمەك بۆ دروستكردنى كتێبخانەیەك كە لە رۆژى 11 نیسانى 2017 كۆمەكەكە لە رێگاى میشیل نار ئوبید گەیەندرایە شارى كۆبانێ.\n25- رۆژى 16-1-2017 كردنەوەى گەلەرییەك تایبەت بە یادگارەكانى هەردوو شارى رانیەو شارى duluth لە هۆڵى زانكۆى راپەرین كە گەلەرییەكە وێراى یادگارەكان چەندین بەرهەمى هونەرى لە خۆ گرتوە.\n26- رۆژى 1-7-2017 لە هۆلى كتێبخانەى گشتى رانیە سازدانى مەراسمێك بۆ رێزلینان لە خانمە شاجوانى كورد نینا مراد لە بەرامبەر كارە مرۆییەكان\n27- رۆژى 4-11-2017 گەیاندنى هاوكارى بۆ 100 خێزانى ئاوارەكانى خورماتوو لە شارۆچكەى قادركەرەك كە هاوكارییەكان رێژەیەكى زۆر لە پێداویستى خۆراك و كەلوپەلى هەمەجۆرى لە خۆ گرتبوو.\n28- رۆژى 20-4-2018 دابینكردنى 180 جل و بەرگى تایبەتى كچان بۆ قوتابخانەى قادراوا لە شارۆچكەى سەروچاوە.


ئەردۆغان تاووتوێی ڕیفراندۆمی هەرێمی کوردستان لەگەڵ عەبادی دەکات\nلە میانەی سەردانەکەی ئەم هەفتەیەیاندا بۆ وڵاتە یەکگرتووەکانی ئەمەریکا سەرۆکی تورکیا ڕەجەب تەیب ئەردۆغان لەگەڵ سەرۆک وەزیری عێراق حەیدەر ئەلعەبادیدا کۆدەبێتەوە بۆ تاووتوێکردنی نیگەرانییەکانیان لەسەر ڕیفراندۆمی سەربەخۆیی هەرێمی کوردستانی عێڕاق.\nتورکیا، وڵاتە یەکگرتووەکانی ئەمەریکا و وڵاتانی زلهێزی ڕۆژئاوایی داوایان لە هەرێمی کوردستان کردووە ڕیفرانۆمەکە هەڵبوەشێننەوە، چونکە نیگەرانی ئەوەیان هەیە ناکۆکییەکانی نێوان بەغدا و هەولێر ڕەنگە سەرنج لەسەر شەڕی داعش لە عێراق و سوریا لابدات.\nتورکیا مەترسی ئەوەشی هەیە دەنگی بەڵێ کوردەکانی توکیاش بۆ جیابوونەوە هان بدات، کە پەکەکە دەیان ساڵە لە پێناو ئەوە خەبات دەکات.\nسەرەڕای داواکارییەکان و نیگەرانیەکان، ڕێبەری کوردەکان مەسعود بارزانی ڕۆژی هەینی ڕایگەیاند ڕیفراندۆمەکە هەروەکو چۆن پلانی بۆ دانراوە لە 25 ی مانگی نۆ بەڕێوە دەچێت.\nبەرلە دەرچوونی بۆ نیویۆرک بە مەبەستی بەشداری کردن لە کۆبونەوەی ئەنجومەنی گشتی نەتەوە یەکگرتووەکان ئەردۆگان ڕۆژی یەکشەممە ڕایگەیاند ئانکەرەو بەغدا بۆچوونی هاوبەشیان هەیە لەسەر ئەو ڕیفراندۆمە.\nئەردۆغان گوتی " ئێمە لە وڵاتە یەکگرتووەکانی ئەمەریکا لەگەڵ بەڕێز عەبادی کۆدەبینەوە و ئێمە یەک ئامانجمان هەیە. ئامانجی ئێمە ئەوەیە عێراق دابەش نەبێت." ئەردۆغان پێشتریش ڕایگەیاندبوو کە بڕیاری بارزانی بۆ دووانەخستنی ڕیفراندۆمەکە زۆر هەڵە بوو.\nشەوی شەممە سەرۆک وەزیری تورکیا بینئالی یەلدەرەلم ڕایگەیاند " ڕێفراندۆمی باکوری عێراق مەسەلەیەکی ئاسایشی نیشتمانییە و تورکیا هەمو هەنگاوێکی پێویست دەنێت.\nلە کاتێکدا بارزانی سورە لەسەر ئەنجامدانی ڕیفراندۆم، ئەردۆگان دەڵێت حکومەتی تورکیا کۆبونەوەکانی ئاسایشی نیشتمانی و کابینەت پێشدەخات بۆ 22 ی مانگی 9 و لەوێدا تورکای بە فەرمی هەڵوێستی خۆی لەسەر پاش ڕیفراندۆمەکە ڕادەگەیەنێت.\nئەمانش سەڕەڕای ئەوەی تورکیا پەیوەندیەکی باشی لەگەڵ بەڕێوەبەرایەتی بارزانیدا دروست کردووە لەسەر بنچینەی پەیوەندی ئابوری بەهێز هەروەها ئانکەرە و هەولێر گومانیان لە گروپە کوردەکانی تر و حکومەتی ناوەندی عێراقیش هەیە.\nحکومەتی هەرێمی کوردستان کە لەلایەن پارتی دیموکراتی کوردستانی بارزانییەوە بەڕێوەدەچێت، ڕۆژانە سەدان هەزار بەرمیلە نەوت بە ڕێگای تورکیا ڕەوانەی بازاڕەکانی جیهان دەکات.\nسەرۆکی عێراق فوئاد مەعسوم ڕۆژی یەکشممە داوای لە سیاسەتمەدارە باڵاکانی وڵاتەکە کرد کە دەست بکەن بە وتووێژی دەستبەجێ بۆ چارەسەرکردنی ئەو ناکۆکیانەی به‌هۆی بەرنامەکانی ڕیفراندۆمەوە هاتۆتە ئاراوە.


ئەمریکا دژی ئیران تاوتوێ ناردنی هێزی زیاتر دەکات بۆ ناوچەکە\nMonday, 06.17.2019, 21:20\nسەرچاوەیەکی فەرمی ئاگادار ڕایگەیان: لیژنەی ئاسایشی نەتەوەیی سەڕۆکی ئەمریکا دوای بە ئامانج گرتنی دوو کەشتی بازرگانی بارهەڵگری نەوت لە گەرووی هورمز بڕیار دراوە ئەمڕۆ تاوتوێ ئەوە بکەن کە ئایا ئەمریکا دەبێت هێزی سەربازیی زیاتر بۆ ڕۆژهەڵاتی ناوەڕاست بنێرت یان نا.\nباتریک شاناهان وەزیری بەرگری بە وەکالەت لە کۆبۆنەوەی ڕۆژی هەینی گوتی: کاتێک کە سەیری دۆخەکە دەکەین، کەشتی نەرویجی و یابانی و سعودی و ئیمارات لە ١٥% نەوتەکەیان لە ڕێگەی گەرووی هورمزەوە بۆ دنیا دەنێرن، بۆیە پێویست دەکات نەهێڵین بارودۆخەکە بەرەو خراپتر بچێت بەڵام لە هەمان کاتدا دەبێت لەم دۆخەدا پشتیوانی و پارێزگاری لە بەرژەوەندیی نێونەتەوەییە بکەین".\nسەرچاوەیەکی فەرمیی ئاگادار ڕایگەیاند: کە وتووێژ دەربارەی گرنگی ڕووبەڕو بوونەوەی مەترسیکانی ئیران دەبێت و هەڵسەنگاندێک کە چەند هێز پێویستە بۆ ئەوەی بەو هەنگاوە گرنگە هەستێت.\nوتووێژکردن دەربارەی ناردنی هێزی زیاتر لەم قۆناغەدا مەبەست هێزی پیادەی سەربازیی نییە، ئەڵبەتە میدیا جیهانییەکان ئاماژەیان بەوەداوە کە ناردنی هێز بە مانای ناردنی تەقەمەنی، موشەک و کەشتی سەربازی زیاتر دەبێت.\nمانگی ڕابردوو ئەمریکا هێزی زیاتری بۆ ڕۆژهەڵاتی ناوەڕاست نارد، چەند کارێکی تیرۆریستی بەرامبەر بە کەشتی بازرگانی گواستنەوەی نەوت لە گەڕوی هورمز ئەنجامدرا، سەڕۆکی ئەمریکا و وەزیری دەرەوەی ئەو وڵاتە، بە ڕاشکاوانە و بە بەڵگەوە ڕایانگەیاند، کە ئیران تاوانبارە و ئەم کارەی ئەنجامداوە و بەرژەوەندیی دنیای لە ناوچەکە خستۆتە مەترسیوە. ئەم دۆخە بووە هۆی هەڵکشانی گرژیەکانی نێوان ئیران و ئەمریکا، بۆیە چاوەڕوان دەکرێت کە لیژنەی ئاسایشی نەتەوەیی سەڕۆکی ئەمریکا کۆببنەوەوە بۆ تاوتوێ کردنی ناردن یان نەناردنی هێزی زیاتر بۆ ڕۆژهەڵاتی ناوەڕاست دژ بە ئیران.\nڕوسیا داواکاریەکی ئیران ڕەتدەکاتەوە!\nئیران و تورکیا هێڕشی هاوبەشیان بۆ سەر بنکەکانی پەکەکە ئەنجام دا\nچین کڕینی نەوتی لە ئێران ڕاگرت


گەنجانی گەرمیان پشتگیری لە پەیامەکەی کەجەکە دەکەن – کوردی – RojNews.News\nگەنجانی گەرمیان پشتگیری لە پەیامەکەی کەجەکە دەکەن\n25/09/2020 - 7:15:44 am\nگەنجانی گەرمیان بە گرنگییەوە باس هەڵمەتەکەی کەجەکە دەکەن، ئەوان پشتیوانی خۆیان دووپاتدەکەنەوە بە پێویستیشی دەزانن، کە سنوورێک بۆ دەستدرێژیەکانی داگیرکەران بنرێت.\n١٠ی ئەم مانگە، کۆما جڤاکێن کوردستان- کەجەکە، هەڵمەتێکی دژی داگیرکارییەکانی دەوڵەتی تورک لە باشوری کوردستان بە دروشمی “گۆشەگیری، فاشیزم و داگیرکاری بەسە، کاتی ئازادییە” لە هەرچوار پارچەی کوردستان و ئەوروپا ڕاگەیاند، داوای کەجەکە لە باشوری کوردستان پێکهێنانی یەکێتییە لەگەڵ هەڵمەتی پارچەکانی دیکەی کوردستان، هاوکات جەخت لەسەر تێکۆشان دەکاتەوە بەئامانجی “کۆتاییهێنان بە داگیرکەری و پاراستنی کوردستان” و دورکەوتنە لە خیانەت، لەمبارەیەوە گەنجانی شارۆچکەی کەلاری ناوەندی ئیدارەی گەرمیان، بۆ ڕۆژنیوز’ دەدوێن.\nکامەران هەمەوەندی چالاکوان وتی: ئێمە پشتیوانی لە داواکارییەکەی کەجەکە دەکەین، کە لەپێناو یەکگرتنی گەلی کوردە لە هەر چوارپارچەی کوردستان، چونکە ئەگەر لەناو خۆماندا یەکگرتووبین و سیاسەتێکی حەکیمانە پەیڕەوبکەین، دوژمن ناتوانێت ڕووبەڕوومان ببێتەوە، بۆیە پێویستە سەرجەم لایەنەکان واز لەبەرژەوەندییە تایبەتەکانیان بهێنن و پشتگیری لەداواکارییەکەی کەجەکە بکەن.\nهەمەوەندی باس لەوە داگیرکارییەکانی دەوڵەتی تورک دەکات و دەڵێت: ئاشکرایە زیاد لە ٢٠ ساڵە بنکەو بارەگای میتی تورک لە خاکی کوردستاندایە و ڕۆژبەڕۆژ پێگەی خۆیان لەناوچەکەدا بەهێزدەکەن بە چاوساغی پەدەکە، بۆیە دەبێت بەهەموومانەوە فشار لەسەر حکومەتی عێراق و حکومەتی هەرێمی کوردستان دروستبکەین دژی داگیرکاری و بۆ وەدەرنانی بنکەو بارەگاکانی میتی تورک لە ناوچەکە، بۆ ئەوەی چیتر ڕۆڵەکانمان نەبنە قوربانی پەلاماری فڕۆکە بێ فڕۆکەوانەکانی تورکی فاشست و ڕەزوباخی جوتیارانمان نەسووتێت و گوندە کوردنشینەکانمان چۆڵنەکرێن.\nهەروەها سامان تاهیر هاوڵاتییەکە و وەک خۆی دەڵێت پشتیوانی لە هەر پەیام و داواکارییەک دەکەن کە لە بەرژەوەندی خاک و نیشتیماندا بێت، “بەڵام ئەوەی جێگەی داخە ئێمەی کورد تا ئێستا نەمانتوانیوە یەکدەنگ و یەکگرتووبین لە نێوخۆماندا، بۆیە دوژمن هەرکات ویستبێتی سنوورەکانی بەزاندوین و خاکەکەی بۆردوومان کردوین”.\nسامان وتیشی: هیواخوازین سەرجەم لایەنە سیاسییەکان بەدەم پەیامەکەی کەجەکە’وە بێن بۆ ئەوەی بتوانین سنوورێک بۆ دەستدرێژیەکانی تورکیا و وڵاتانی داگیرکەر دابنێین و سەرجەم بنکە و بارەگای وڵاتانی داگیرکەر لەخاکەکەماندا بکەینە دەرەوە، بۆ ئەوەی چیتر کورد و شۆڕشی کوردی نەبێت بە قوربانی دەستی داگیرکەران.


بەردینە؛ گێڕانه‌وه‌ی مێژوو به حه‌یران - ژنەفتن\n14ی ئایار، 2022|ڕانانی کتێب، وتار\nهەرجارەی بە شێوەیەکی جیاواز بەر بەرهەمێکی سه‌یدقادر هیدایەتی دەکەوین. بەتایبەتی لەڕووی بنەماکانی گێڕانەوە، کارەکتەر، زمان. بەردینە دوایەمین بەرهەمی ئەم نووسەرەیە و لەم ساڵدا لە چاپەمەنیی خانی بڵاو کراوەتەوە.\nسەرەتای ڕۆمانەکە بەر کارەکتەرێک ده‌كه‌وین كه ڕەبەن و بێ ماڵ، پەناهەندە لە خاکی خۆیدا، کەسێک کە هەمەکارەیە، واتە هەندێک جار مەلا، بانگبێژ، حەکایەتخوان و کاری تریش، بەڵام نازناوی (فەقێ بەیتان) وەکوو ناسنامەی خۆی دەردەخات، لای خوێنەر، و هاوگوندییەکانیش.\nبەڵام سەرەتای دەستپێکی ڕۆمانەکە، وا دەزانین گوێ لە حەیران، یان بەیت و لاوک دەگرین، وەک هەموو ئەو چیرۆکی خۆشەویستییانەی حەیرانبێژان بۆمانی دەگێڕنەوە.\nئەوەی لەم بەشەی دەستپێکدا بەری دەکەوین، نائاسایی و ناباو دەخوێنرێتەوە، کەش و بەکارهێنانی زمانێکە کە وا دەزانم قووڵ بە یادەوەریی ئێمەوە گرێ دراوە، واتە هەمان یادەوەریی چیرۆک و بەسەرهاتی ناو حەیران و بەیتان.\nلەگەڵ ئەوەشدا تاکە شتێک لەوانەیە ببێتە کێشە بۆ خوێنەر، بەکارهێنانی زمانێکە بەئاسانی و یەکجار و یەک جۆر خوێندنەوە، تێی ناگەین و خورت دەمێنێتەوە. زمانێک کە خوێنەری ئەمڕۆ لەوە دەچێ کەمتر توانا و سەلیقەی وردبوونەوەی هەبێت لێی، چ جای ئەوەی بە یەکجار لێی تێبگات. ئەوەی بەردینە جیا دەکاتەوە، بوونی ئەو یاریکردنە پڕ ئازادییەیە نووسەر دەیکات و سەرکەوتووش بووە تێیدا. یەکێک لە هۆکارەکانی بەکارهێنانی ئەم جۆرە زمانە، دەگەڕێتەوە بۆ ڕوودانی ڕووداوەکان لە زەمەنێکی مێژووییی کۆندا، دروست لە سەرەتای ویستی سەربەخۆبوونی قەڵای دمدم، وەک ئەوەی نووسەر بیەوێت دڵنیامان بکاتەوە کە سەربەخۆبوون، واتە بوونی زمانێکی سەربەخۆ و لە زمانی کەسنەچوو.\nهەروەها ئێمە لەنێوان تاڵێکی باریکی حەکایەتی شارێ و بەنگین لەلایەک، و حیکایەتی کوڕ و دایکەکەدا، جۆرێک لەیەکچوون و نزیکبوونەوە دەبینین.\nڕووبەرگی ڕۆمانی “بەردینە”ی “سەیدقادر هیدایەتی”، چاپەمەنیی خانی ٢٠٢٢\nلێرەوە هەوڵ دەدەم بەشەکانی تری ڕۆمانەکە وردتر باس بکەم.\nلە بەشی دووەمی ئەم ڕۆمانەدا، سەیدقادر وەک لێزانێکی شارەزای مێژووی وڵاتی فارس و دەسەڵات و ستەمەکانی، لە گفتوگۆی نێوان گودروون و بایاقوبدا لە لایەک، و لەلایەکی ترەوە گودروون و سەیدای مامۆستای یەکەمیدا، قەبارەی ئەو ستەم و ناشیرین سەیرکردن و زوڵمەمان بۆ دەگێڕێتەوە، فارس و شیعەکان چ لە لایەنی سیاسی و چ لە لایەنی ئایینییەوە بەرانبەر کوردان و نەتەوە جیاوازەکانی تر پەیڕەویان کردووە.\nناوهێنانی قزڵباشان و جامانەسووران و شاهەباس و باوباپیرانی، کۆی ئەو ڕقە مانیفێست دەکات، کە تا ئێستا و چەندین دەیەی تریش درێژ دەبێتەوە.\nدەستپێکی بەشی یەکەم، ئێمە وەک گێڕانەوەی چیرۆکی حەیران و لاوک، لەگەڵ ئەفسانە و چیرۆکی پێش خەوتنان بەرخورد دەبین.\nبەڵام ڕووداوەکانی بەشی دووەم و ڕاست وەگەڕانی چیرۆکی شارێ و بەنگین، گواستنەوەیە لە قۆناغی ڕووداو بۆ ئەفسانە، واتە لە بەشی یەکەمدا، ئێمە لەگەڵ ئەفسانە یان داستانێکی گەورەی خۆشەویستیدا لە دەوروبەر و سەردەمی قەڵای دمدمدا مامەڵە دەکەین، بەڵام کاتێک ئەم ئەفسانەیە دەبێتەوە بە ڕاستی، کاتێک دەزانین شارێ هەمان قەمەرتاجی دایکی گۆدروونی کوڕ، و بەنگین هەمان گودروونی باوکە، لە قۆناغی ئەفسانەوە دەگوێزینەوە بۆ قۆناغی ڕووداوی ڕاستەقینە و ناومێژوو و بەروار. ئەمە جگە لەوەی پێدان و بەکارهێنانی ئەو زمانە، چ لە ئەفسانە و چ لە ڕووداوەکەشدا، جەختکردنەوەیە لە بوونی زمانێکی کوردیی یەکگرتوو لە سەردەمی ڕووداو و خیانەت و ناسۆرییەکانی میرخان و قەڵای دمدم. وەک ئەوەی نووسەر پێمان بڵێت، سەردەمی سەربەخۆبوونی قەڵای دمدم تەنها سەربەخۆییەکی سیاسی و میرایەتی و کوردایەتی نییە، بەڵکوو سەربەخۆییی زمانیشە، سەربەخۆبوونی کورد و دەرچوونە لەو درۆ و هەڵبەستراوانەی خەلیل پاشا و شاهەباس و دامودەزگای دەسەڵاتی فارسەکان و سەیداکانی شیعە، بۆ کوردیان دادووریوە بەوەی کوردان بێچووە مار و بەچکە جنۆکەن.\nبێچووە مار و نەوەی جنۆکە، دوو قێزەونترین تۆمەتێکە بەرانبەر کورد بە درێژاییی مێژووی فارسی سەفەوی و تورکی عوسمانی درێژ دەبێتەوە، هەروەها نووسەر زۆر لێزان و وەستایانە لەسەر ئەم دوو تۆمەتە مێژوویییە کاری کردووە و لە بەشە جیاوازەکانی (بەردینە)دا، زوو زوو دەچێتەوە سەری.\nخوێندنەوەی بەردینە بەتەنها گێڕانەوەی ئەو دوژمنکاری و داخ لەدڵبوونەوەی شاسمایل و شاهەباس و فارسەکان نییە بە تەنها بەرانبەر بە کورد، بەڵکوو نهێنیی هەموو ئەو ماوەیەشمان پێ دەڵێتەوە کە کورد هەرجارێک بۆ بەهێزکردن و فراوانکردن، یان بۆڕدان و شکاندنی میران و برایانی خۆی، پەنای بردووەتە بەر دەسەڵاتەکانی سەفەوی یان عوسمانی، تەواو وەک ئەوەی لە ئێستا و لە مێژووی تازەی بزووتنەوەی کوردایەتی لە باشووردا باوە. گێڕانەوە بەم شێوەیە و بیرهێنانەوەی نەخشە و داخ لەدڵبوونی کڵاوڕەش و کڵاوسوورەکان، گەڕانەوەیە بۆ ئەو پەنابردن و داوای فریادڕەسییەیە بە درێژاییی مێژوو، کوردەکان بەرانبەر یەکتری کردوویانە و دەیکەن.\nلە بەشی سێیەم و چوارەم بەدواوە، هیدایەتی ژیانی تایبەتی شاهەباس و حاتەم بەگ و ڕێوڕەسمی ناو کۆشک و نهێنییەکانیمان پێ دەناسێنێت، ژیانی شاهانەی شاهەباس، خزمەتگوزار و بەردەست و کەنیزەکان، لەم بەشانەدا ئەوەی دەبێ لەسەری ڕابووەستین و بەشێکی گرنگی ڕۆمانەکە پێک دەهێنێت، خواردنەوەی ئاوە لە کەللەسەردا.\nچونکە ئەم ڕۆمانە بە پلەی یەکەم کار لەسەر هەوڵی سەربەخۆییی کوردەکانی ناوچەی شنۆ دەکات، بەتایبەتی لە سەردەمی ویستی سەربەخۆییی کەسێتییەکی مێژووییی زیندوو بە ناوی (میرخان) یان وەک ئەوەی باوە (خانی لەپزێڕین)، کە دواجار دەبێتە هۆی هەڵگیرسانی جەنگ لەنێوان شاهەباسی سەفەوی (یان شاعەباسی یەکەم) و گەلەکۆمەی کوردەکانی تری سێبەری ئیمپراتۆریەتی سەفەوی و کۆکردنەوەی هێزەکان و هێرشکردنە سەر میرخان و قەڵای دمدم، دواجار ئەو داستانە مێژوویییە مەزنەی لێ دەکەوێتەوە کە لە ساڵانی ١٦٠٩ تاوەکوو ١٦١٠ زایینیدا به‌رپا بووه.\nبەڵام وەکوو ئەدەبیات و بەکارهێنانی ئەم داستانە لە دەقە ئەدەبییەکاندا جگە لە ڕۆمانی (قەڵای دمدم)ی عەرەبی شەمۆ، تا ئێستا هیچ ڕۆمانێکمان بە کوردی نەبووە لەسەر ڕووداو و ناپاکی و بەسەرهاتەکانی تری قەڵای دمدم. ئەمە یەکەمین ڕۆمانێکە چ لە ڕووی زمان و چ لە ڕووی گێڕانەوەی ڕوداوەکانەوە، بەو نزیکی و وردبینییەوە لەبارەی قەڵای دمدمەوە نووسرابێت.\nکەسێتی گودروون لەم ڕۆمانەدا، کەسێتی زۆرینەی تاک و سەرکردە و سیاسی و تەنانەت پیاوە ئاینییەکانی کوردیش بووە. ئەم کەسێتییە لێرەدا، هەرچەندە بەهێز و ڕمباز و بەقەڵافەتە، هەرچەندە کەسێتییەکی ورد و دونیادیدەیە، بەڵام دەبینین بە خۆ و بە دایکیشی نەیانتوانیووە مەتەڵی فێڵ و تەڵەکە و ناپاکییەکانی فارس و عوسمانییەکان کەشف بکەن، بەڵکوو بە درێژاییی رۆمانەکە بەر کەسێتییەک دەکەوین کە لە بەرانبەر فێڵ و دەسیسەی فارسەکاندا، بێدەسەڵاتن و خۆشدەست ماونەتەوە، کە ئەمە تا ئێستاشی لەگەڵدا بێت، بە شێوەی جیاواز، تەنانەت لە ئەمڕۆشدا بەردەوامی هەیە. ئەم رۆمانە ناواخنی کەسێتی کوردمان پیشان دەدات، کوردانێک کە بە درێژاییی مێژوو، کەوتوونەتە ژێر دەسیسە و فێڵی فارس و عوسمانییەکانەوە.\nلە بەشی شەشەمدا لە زمانی ئەسکەندەرەوە، کە میرزا و نووسەر و مێژوونووسی ئیمپراتۆری سەفەوییە، کۆی ئەو هێرش و پەلامارە دەبیسین کە دەکرێتە سەر قەڵای دمدم، پاش ئەوەی گودروون وەک سیخوڕ دەنێرنە قەڵا، بەڵام دەگیرێت و بە شێت و شێواوی دەینێرنەوە بۆ ئەسفەهان. ئەوەی لە مێژوونامەی ئەسکەندەردا گرنگە، کۆکردنەوەی هێز و خێڵ و عەشرەتە کوردەکانە بۆ ئەوەی هێرش بکەنە سەر میرخان و دانیشتووانی کوردی نێو قەڵا. لێرەدا هەمان کارەساتی مێژوویی کۆی ئیمپراتۆریەتی سەفەوی و عوسمانیمان بیر دەخاتەوە کە هەر لە زووەوە کوردانی داوە بەگژ برایانی خۆیاندا. یەکێک لە گرنگترین ئەو چیرۆکانەی لەم بەشەدا دەیخوێنینەوە، پاش شێت و شەواربوونی گودروون، ئەسکەندەر وەک بەردەستی خۆی بەکاری دەهێنێت، بەڵام لە زۆرینەی بەکارهێنانەکاندا ناتۆرەی پشیلە و کتکەبۆر بۆ گودروونی کورد بەکار دەهێنێت، لە جێیانی دیکەدا وەک مەسینەهەڵگر و دەستشۆر مامەڵە و ناوزەدی دەکات، هەمان مەسینەهەڵگرانێک کە ئەمڕۆش بە چاوی خۆمان دەیبینین، چ لە ناوخۆ و چ بۆ دوژمنانی کوردیش، وەک ئەوەی نووسەر ئەوەمان بیر بخاتەوە کە سیفەتی پشیلە و مەسینەهەڵگر، لە سەردەمی قەڵای دمدمەوە تا ئێستاش و دواتریش درێژ دەبێتەوە.\nبەڵام وەک دەزانین لە کۆتاییی ئەو نەبەردییەی میرخان و هاوەڵانی دوای نزیکەی نۆ مانگ هێرشی کۆی تیرە و عەشرەت و دەسەڵاتی بەهێزی شاعەباسی سەفەوی، بە خیانەتێکی هاوڕێی نزیکی میرخان بە ناوی ئەحمەد لێتانی کۆتایی دێت، پاش ئەوەی تاقە سەرچاوەی ئاوی قەڵاکە بە سەفەوییەکان پیشان دەدات، بەڵام یەکێک لە نەبەردییە گەورەکانی ئەم داستانە مێژوویییە، کە نووسەر زۆر بە سەلیقە و وریایی ئیشی تێیدا کردووە، ئەو بەرخۆدان و بەرگرییە بووە ژنانی قەڵا تۆمارییان کردووە، تەنانەت دواجار کە قەڵا دەگیرێت، ژنان بەکۆمەڵ خۆیان لە بەرزایی و هەڵدێرەکانی قەڵاوە دەخەنە خوارەوە بۆ ئەوەی نەکەونە بەردەست سەفەوییەکان. تەنانەت لە دووبارە گرتنەوەی قەڵادا بە سەرۆکایەتی کاک ئاڵی (ئوڵوغ بەگ) و تێوەچوونی گودروون و هەستانەوەی پاش ماوەیەکی زۆری شێتی و شێواوی، بەر کەسایەتییەکی تری داستانەکە دەکەوین بە ناوی (پیرزاد خاتوون) کە لە ماوەی شەش ساڵی داگیرکاری قەڵادا، وەک کەڕ و لاڵ خۆی دەشارێتەوە و دەبێت بە کارەکەر، بەڵام ئەم ژنە، یەکێک دەبێت لە ژنەکانی میرخان، و ڕۆڵێکی گرنگ دەگێڕێت لە گرتنەوەی قەڵا و قەڵاچۆکردنی سەفەوییەکاندا. ئەوەی هیدایەتی زۆر جەختی لەسەر دەکاتەوە، هێز و توانای بەرگری ئەم جۆرە ژنانەیە، بە زمانێکی یەکجار شاعیرانە، کە بەشێکی زۆری لە شێوەی بەیت و بالۆرەی ڕەسەنی کورده‌واریدا، باس لە هەڵوێست و بەرگری و ئازایەتیی ژنان دەکات لەم ڕۆمانەدا.\nلە کۆی ڕۆمانەکە و لە فەرهەنگۆکی سیاسییانەی کۆتاییی ڕۆمانەکەشدا، بۆمان ڕوون دەبێتەوە کە سه‌یدقادر هیدایەتی، بەوپەڕی فره‌زانی و شارەزاییەوە، وشە و دەربڕینەکان، کەسایەتییە مێژوویییەکان، ناوی خێڵ و عەشرەت و تیرە و تایەفەکان بەکار دەهێنێت.\nئێمە لە خوێندنەوەی ڕۆمانی بەردینەدا بەر زمانێکی یەکجار شاعیرانە دەکەوین، زمانێک کە نووسەر پێی وایە تەنها بەو زمانە، دەکرێت داستانێکی مێژوویی وا گەورە و پڕجوانی بنووسرێتەوە، زمان لەم ڕۆمانەدا، زۆرترین نزیکایه‌تی لەنێوان زمانی حەیران و لاوک و بەندەوە هەیە، زمانێکە نووسەر هێندە بە سەرکەوتوویی توانیویەتی بەکاری بهێنێت، کە دەکرێت ئەمە تاکە زمانێک بێت بتوانێت لە قەبارەی ئەو داستانەدا بەکاری بهێنین، جگە لەوەی فەرهەنگۆکی وشەکانی لە کۆتاییی ڕۆمانەکەدا نووسیوەتەوە، بەڵام لە کۆی ڕۆمانەکە و لە فەرهەنگۆکی سیاسییانەی کۆتاییی ڕۆمانەکەشدا، بۆمان ڕوون دەبێتەوە کە سه‌یدقادر هیدایەتی، بەوپەڕی فره‌زانی و شارەزاییەوە، وشە و دەربڕینەکان، کەسایەتییە مێژوویییەکان، ناوی خێڵ و عەشرەت و تیرە و تایەفەکان بەکار دەهێنێت. من وا دەزانم بەکارهێنانی ئەم شێوە زمانە شاعیری و حەیرانئامێزە، ئەگەر لە لایەکەوە بۆ گەورەییی داستانەکە بگەڕێتەوە، لەلایەکی ترەوە بۆ توانا و سەلیقەیەکی ناوازەی هیدایەتی دەگەڕێتەوە، چونکە بە درێژاییی خوێندنەوەی ئەم ڕۆمانە، خوێنەر بە شێوەیەک کەمەندکێشی ڕووداوەکە دەبێت، وەک ئەوەی ڕاستەوخۆ سەیری ڕووداوەکان بکات، مەبەستم ئەوەیە بڵێم بەشێکی زۆری بەهێزی گێڕانەوە لەم ڕۆمانەدا، پەیوەستە بە بەکارهێنانی ئەم زمانەوه.\nماوەتەوە بڵێین داستانی مێژووییی قەڵای دمدم لە ئەدەبیاتی کوردیدا تەنیا له چه‌ند ده‌قێكی كه‌مدا كاری له‌سه‌ر كراوه، بێگوومان له پێشی هه‌موویه‌وه ڕۆمانی دمدم کە عەرەبی شەمۆ نووسیویەتی و دواتر کراوە بە کوردی و لە ساڵی ١٩٦١دا بڵاو کراوەتەوە. لەگەڵ دیوانە شیعرێکی جان دۆستدا کە لە ساڵی ١٩٩١دا لە تورکیا بڵاو کراوەتەوە. هەروەها دەقێکی شانۆیی لە نووسینی موستەفا ساڵح کەریم بە ناوی (شەهیدانی) قەڵای دمدم. به‌ڵام بەم بەرهەمە ناوازەیەی سه‌یدقادر هیدایەتی، جارێکی تر ئەو داستانە ڕۆحێکی ئەدەبی و شاعیرانەی کرایەوە بە بەردا.\nچیرۆکی کوردی، خوێندنەوە، ڕانان، ڕۆمان، ڕۆمانی کوردی، وتار\n← لەنێوان ئەم دێڕانەدا هەڵکورماوم


یەكێتی پرسی كۆنگرە یەكلایی دەكاتەوە\nبارەگای مەكتەبی سیاسی یەكێتی لە سلێمانی- ئەرشیف\nبڕیارە ئەمڕۆ ئەنجوومەنی سەرکردایەتی و ئەنجوومەنی ناوەندی یەکێتی بۆ دیارکردنی رۆژی کۆنگرە کۆببنەوە و ئەو پرسە یەكلایی بكەنەوە.\nماڵپەڕی فەرمی ئەنجوومەنی ناوەندی یەكێتی بڵاویكردەوە: "بڕیارە ئەمڕۆ ئەنجوومەنی سەركردایەتی و ئەنجوومەنی ناوەند، بە سەرپەرشتی كۆسرەت رەسوڵ، جێگری سكرتێری گشتی یەكێتی بۆ یەكلایی كردنەوەی دیاركردنی رۆژی بەستنی كۆنگرە كۆببنەوە".\nپێشتر زوبێر عوسمان، جێگری ئەنجوومەنی ناوەندی یەكێتی بە كوردستان24 راگەیاندبوو"لە كۆبوونەوەكانی ماوەی رابردوودا ئەنجوومەنی سەركردایەتی نەیتوانی رۆژی بەستنی كۆنگرە دیاربكات، بۆیە لە كۆبوونەوەی رۆژی 12 ئەم مانگەی ئەنجوومەنی ناوەند، بڕیاردرا كە رۆژی 15 شوبات واتا ئەمڕۆ، كۆبوونەوەی ھابەشی ئەنجوومەنی سەركردایەتی و ئەنجوومەنی ناوەند ئەنجامبدرێت، بۆ ئەم مەبەستەش ئەنجوومەنی ناوەند سەرجەم ئەندامانی مەكتەبی سیاسی و سەركردایەتی بانگێشت دەكات".\nدوای كۆچی دوایی مام جەلال، سكرتێری گشتی یەكێتی، كێشە ناوخۆییەكانی ئەو حزبە زیاتر تۆخ بوونەوە، بەرھەم ساڵح، جێگری سكرتێری گشتی و ژمارەیەك لە سەركردە و بەرسانی باڵای یەكێتی بە فەرمی دەست لەكاركێشانەوەی خۆیان لەو حزبە راگەیاند، لەم ماوەیەشدا مەكتەبی سیاسی و ئەنجوومەنی سەركردایەتی چەندین كۆبوونەوە بۆ بەستنی كۆنگرەی 4 ئەنجامداوە، بەڵام باڵەكانی یەكێتی نەگەیشتوونەتە رێككەوتن.


زۆرینه‌ی سیاسی یان ته‌وافوق.. كامیان گره‌وه‌كه ده‌باته‌وه؟ | نیقاش\nزۆرینه‌ی سیاسی یان ته‌وافوق.. كامیان گره‌وه‌كه ده‌باته‌وه؟\nله‌گه‌ڵ نزیكبوونه‌وه‌ی هه‌ڵبژاردن، مشتومڕێك له‌نێوان حزبه عێراقییه‌كاندا سه‌باره‌ت به‌شێوه‌ی حكومه‌تی داهاتوو هاتووه‌ته ئاراوه، هه‌ندێك داوای په‌یڕه‌وكردنی زۆرینه ده‌كه‌ن، هه‌ندێكی دیكه‌ش سوورن له‌سه‌ر ته‌وافوق.\n29.03.2018 | به‌غدا\n17ی مانگی رابردوو حه‌یده‌ر عه‌بادی سه‌رۆك وه‌زیران رایگه‌یاند جێبه‌جێكردنی زۆرینه‌ی سیاسی ره‌تده‌كاته‌وه‌و له‌میانی ئاهه‌نگێكدا له به‌غدا وتی: له‌گه‌ڵ "بنه‌مای ته‌وافوقی سیاسیدایه كه به‌رژه‌وه‌ندییه‌كانی وڵات له‌به‌رچاو ده‌گرێت". هه‌مان رۆژ نوری مالیكی سه‌رۆك وه‌زیرانی پێشوو له‌میانی دیداری له‌گه‌ڵ ژماره‌یه‌ك شێخی عه‌شیره‌ته‌كاندا رایگه‌یاند زۆرینه‌ی سیاسی په‌سه‌ند ده‌كات، ئه‌مه‌ش ئاماژه‌یه‌كی نوێیه بۆ دژبه‌یه‌كی نێوانیان كه هه‌ردووكیشیان له حزب ده‌عوه‌ن كه له‌ساڵی 2005وه به‌رزترین پۆستی سیاسی وڵاتی به‌ده‌سته‌وه‌یه.\nبه‌ڵام ئه‌م دژبه‌یه‌كییه ته‌نیا ناكۆكییه‌ك نییه له‌نێوان سه‌رۆك وه‌زیرانی ئێستا‌و پێشوودا، به‌ڵكو مشتومڕێكی سیاسیشه كه چه‌ند رۆژێكه له هه‌ڵكشاندایه له‌نێوان حزبه عێراقییه‌كاندا سه‌باره‌ت به شێوازی حكومه‌تی نوێی عێراق له‌دوای هه‌ڵبژاردنی ئایاری داهاتوو، به‌ڵام سروشتی یاسای هه‌ڵبژاردن‌و جیاوازییه قووڵه‌كان‌و ترس له په‌راوێزخستن فاكته‌ری رێگرن له گواستنه‌وه به‌ره‌و زۆرینه‌ی سیاسی.\nبه‌پێی نه‌ریتی سیاسی له عێراق له دوای 2003وه، حوكمڕانی به‌پێی رێسای مێزی سێ قاچ به‌ڕێوه‌ده‌برێت، كورد پۆستی سه‌رۆكایه‌تی كۆمار وه‌رده‌گرن‌و شیعه‌ش سه‌رۆكایه‌تی وه‌زیران‌و سوننه‌ش سه‌رۆكایه‌تی په‌رله‌مان.\nتاكو هه‌فته‌ی رابردووش حزبه گه‌وره‌كان ببوون به‌دوو گرووپه‌وه، یه‌كه‌میان پشتیوانی زۆرینه‌ی سیاسی ده‌كات‌و هه‌ریه‌ك له نوری مالیكی سه‌رۆك وه‌زیرانی پێشوو، عه‌ممار حه‌كیم سه‌رۆكی ره‌وتی "حیكمه" له‌خۆده‌گرێت، سوپرایزه گه‌وره‌كه‌ش ئه‌وه‌یه كه ئوسامه نوجێفی سه‌ركرده‌ی دیاری سوننه‌ش پشتیوانی خۆی بۆ ئه‌وه ده‌ربڕیوه.\nمه‌نسوور بعێجی په‌رله‌مانتاری "ده‌وڵه‌تی یاسا" به "نیقاش"ی وت: "با راشكاو بین، سیستمی پشككاری‌و ته‌وافوقی سیاسی شكستی خۆی له حوكمڕانیدا سه‌لماندووه‌و هه‌مووانیش ئه‌وه ده‌زانن، گه‌نده‌ڵی كارگێڕی له‌سایه‌ی پشككاریدا بڵاوبووه‌ته‌وه په‌رله‌مانیش ناتوانێت لێپێچینه‌وه بكات، چونكه هه‌موو كوتله‌كان له‌حكومه‌تدا به‌شدارن".\nوتیشی: "زۆرینه‌ی سیاسی باشترین چاره‌سه‌ره‌و دیمه‌نی سیاسیش له‌ماوه‌ی ساڵانی رابردوودا گه‌شه‌یكردووه‌و به‌ره‌و ئه‌وه ده‌چێت له‌پێناو هێنانه‌دی گه‌شه‌كردن له‌وڵاتدا".\nمالیكی به یه‌كه‌م كه‌س داده‌نرێت كه بیرۆكه‌ی زۆرینه‌ی سیاسی له ساڵی 2010دا خسته‌ڕوو كاتێك كوتله‌كه‌ی "ده‌وڵه‌تی یاسا" (89) كورسی په‌رله‌مانی به‌ده‌ستهێنا‌و پێش هه‌موو حزبه شیعه‌كان كه‌وت پێكه‌وه كه ئه‌و كاته (78) كورسیان به‌ده‌ستهێنا، به‌ڵام حزبه شیعه‌كان تووشی سوپرایزێك بوون كاتێك ئه‌یاد عه‌لاوی سه‌رۆك وه‌زیرانی پێشووتر هه‌ڵبژاردنه‌كه‌ی برده‌وه‌و (91) كورسی به‌ده‌ستهێنا، ئیتر مالیكی ناچاربوو بگه‌ڕێته‌وه بۆ ته‌وافوقی سیاسی‌و هاوپه‌یمانی به‌ستن له‌گه‌ڵ حزبه شیعه‌كان تا پارێزگاری له پۆستی سه‌رۆك وه‌زیران بكه‌ن.\nله هه‌ڵبژاردنی ساڵی 2014یشدا هاوپه‌یمانییه‌كه‌ی مالیكی به (100) كورسی پله‌ی یه‌كه‌می له هه‌ڵبژاردندا به‌ده‌ستهێنا‌و مالیكیش نزیكه‌ی نیو ملیۆن ده‌نگی به‌ده‌ستهێنا، به‌ڵام شكستی هێنا له به‌دیهێنانی خه‌ونه‌كه‌ی له پێكهێنانی حكومه‌تی زۆرینه‌دا ئه‌ویش دوای ئه‌و ره‌خنانه‌ی سوننه‌و كورد‌و شیعه له شێوازی حوكمڕانییه‌كه‌ی گرتیان، له كۆتاییشدا پۆسته‌كه درایه حه‌یده‌ر عه‌بادی هاوكاری له حزبدا كه زیاتر له پێنج هه‌زار ده‌نگی به‌ده‌ستنه‌هێنابوو.\nئه‌و كێشه سه‌ره‌كییه‌ی رووبه‌ڕووی جێبه‌جێكردنی زۆرینه‌ی سیاسی له عێراق ده‌بێته‌وه ئه‌وه‌یه قورسه یه‌ك كوتله نیوه‌ی كورسییه‌كانی په‌رله‌مان به‌ده‌ستبهێنێت كه ژماره‌یان (328) كورسییه، ئه‌و رێژه‌یه‌ش به‌سه بۆئه‌وه‌ی ده‌رفه‌تی پێكهێنانی حكومه‌ت به براوه ببه‌خشێت به‌بێ ئه‌وه‌ی پێویستی به سازشكردن بێت بۆ كوتله‌یه‌كی دیكه به‌مه‌به‌ستی په‌یداكردنی هاوپه‌یمان.\nكیفاح مه‌حمود كه‌ریم توێژه‌ری سیاسی پێیوایه "وڵاتێكی فره پێكهاته‌و تایفه‌ی وه‌ك عێراق‌و دوور له چه‌مكی هاووڵاتیبون، ناتوانێت زۆرینه‌ی سیاسی جێبه‌جێ بكات، چونكه دواجار ده‌بێته هۆی ئه‌وه‌ی تایفه‌یه‌ك یاخود پێكهاته‌یه‌ك ده‌سه‌ڵات كۆنترۆڵ بكات".\nله هه‌ڵبژاردنی رابردوودا حزبه عێراقییه‌كان له‌ڕێی كوتله‌كانی سوننه‌و شیعه‌و كورده‌وه یه‌كگرتووتر بوون‌و سه‌ڕه‌ڕای ئه‌وه‌ش هیچیان نه‌یانتوانی زۆرینه به‌ده‌ستبهێنن هه‌رچه‌نده حزبه شیعه‌كان پێكه‌وه (179) كورسیان به‌ده‌ستهێنا.\nدوای چه‌ند قه‌یرانێكی سیاسی‌و جه‌نگ له‌دژی توندڕه‌وان له چوار ساڵی رابردوودا ئێستا ئه‌ركه‌كه سه‌ختتر بووه ئه‌ویش دوای ئه‌وه‌ی كوتله‌كان دابه‌شبوون، چونكه حزبه شیعه‌كان به چوار هاوپه‌یمانی ركابه‌ر به‌شداری هه‌ڵبژاردنی داهاتوو ده‌كه‌ن كه بریتین له: "هاوپه‌یمانی ده‌وڵه‌تی یاسا" به‌سه‌رۆكایه‌تی مالیكی‌و "نه‌سر" به‌سه‌رۆكایه‌تی عه‌بادی‌و "حیكمه" به‌سه‌رۆكایه‌تی عه‌ممار حه‌كیم‌و "سائیرون نه‌حوه لئیسڵاح" به‌سه‌رۆكایه‌تی موقته‌دا سه‌در، له كاتێكدا پێشتر پێكه‌وه له ژێر ناوی "هاوپه‌یمانی نیشتمانی"دا به‌شداری هه‌لًَبژاردنیان ده‌كرد.\nبه‌هه‌مان شێوه حزبه سوننه‌كانیش به پێنج هاوپه‌یمانی به‌شداری هه‌ڵبژاردن ده‌كه‌ن كه دیارترینیان بریتین له "وه‌ته‌نییه" به‌سه‌رۆكایه‌تی ئه‌یاد عه‌لاوی‌و "قه‌رار" به‌سه‌رۆكایه‌تی ئوسامه نوجێفی، به‌هه‌مان شێوه كوردیش كه به‌درێژایی ساڵانی رابردوو یه‌كگرتووترین كوتله بوون، قه‌یرانی ریفراندۆم دابه‌شبوونێكی قووڵی خسته نێوان هه‌ردوو حزبی سه‌ره‌كی "یه‌كێتیی نیشتمانیی كوردستان"و "پارتی دیموكراتی كوردستان"و ناكۆكی گه‌یشته نێو ئه‌مانیش، له‌م ڕووه‌شه‌وه به‌رهه‌م ساڵح سیاسه‌تمه‌داری به ئه‌زموون له "یه‌كێتیی نیشتمانی" جیابووه‌وه‌و حزبێكی نوێی پێكهێنا، له‌كاتێكدا چه‌ند كوتله‌یه‌كی نوێش ده‌ركه‌وتن له دیارترینیان "گۆڕان" به سه‌رۆكایه‌تی نه‌وشیروان مسته‌فا سیاسه‌تمه‌داری كۆچكردو‌و "نه‌وه‌ی نوێ" به‌سه‌رۆكایه‌تی بزنسمان شاسوار عه‌بدولواحید.\nئه‌م له‌تبوونانه له هه‌ڵبژرادنی داهاتوودا دوو ده‌رئه‌نجامیان ده‌بێت، یه‌كه‌میان ئه‌وه‌یه كورسییه‌كانی په‌رله‌مان په‌رشوبڵاو ده‌بن له‌نێوان چه‌ندین حزب‌و هیچیان كورسی زۆر به‌ده‌ستناهێنێت وه‌ك هه‌ڵبژاردنه‌كانی پێشوو، دووه‌میشیان قورسی پێكهێنانی حكومه‌تی نوێیه‌و ره‌نگه دانوستانی پێكهێنانی چه‌ندین مانگ بخایه‌نێت.\nهه‌ندێك له سیاسییه‌كان هه‌وڵی جوانكردنی چه‌مكی زۆرینه‌ی سیاسی ده‌ده‌ن له‌ڕێی ناوی دیكه‌ی وه‌كو "زۆرینه‌ی نیشتمانی" كه عه‌ممار حه‌كیم‌و ئوسامه نوجێفی به‌كاریان هێناوه، هه‌روه‌ها ده‌ڵێن ئه‌وه مانای قۆرغكردنی ده‌سه‌ڵات نییه له‌لایه‌ن یه‌ك تایفه‌وه، به‌ڵكو هێزی جیاجیا ده‌گرێته‌وه بۆ پێكهێنانی حكومه‌ت، هه‌رچی كوتله‌كانی دیكه‌شه ئه‌وا رۆڵی ئۆپۆزسیۆن ده‌گێڕن.\nبه‌ڵام له عێراقدا به‌پێچه‌وانه‌ی ده‌وڵه‌تانی دیموكراتی، كوتله‌یه‌كی سیاسی به‌رهه‌ڵستكاری حكومه‌ت له په‌رله‌ماندا نییه، چونكه هه‌موو كوتله‌كان رازی نین بچنه ئۆپۆزسیۆنه‌وه‌و هه‌وڵی به‌ده‌ستهێنانی وه‌زاره‌ت‌و پۆست له حكومه‌تدا ده‌ده‌ن، ده‌بێت هۆكاری ئه‌وه چی بێت؟\nپه‌رله‌مانتار ره‌حیم ده‌ڕاجی له "هاوپه‌یمانی نیشتمانی" ده‌ڵێت: "زۆرینه‌ی سیاسی ته‌نیا دروشمێكه هه‌ندێك حزب رایده‌گه‌یه‌نن له هه‌وڵێكدا بۆ گۆڕینی بارودۆخی ئێستا، به‌ڵام به‌بێ جێبه‌جێكردن ده‌مێنێته‌وه به‌هۆی سروشتی سیستمی سیاسی‌و رازی نه‌بوونی كوتله‌كان كه رۆڵی ئۆپۆزسیۆن له په‌رله‌مان بگێڕن، دوای هه‌ڵبژاردنیش هه‌مووان ده‌چنه لای كوتله‌ی براوه بۆ به‌ده‌ستهێنانی پۆست".\nئه‌زموونی سیاسی له ساڵی 2003وه سه‌لماندوویه‌تی كه چوونه ناو حكومه‌ت باشتره له به‌رهه‌ڵستیكردنی، چونكه ده‌نگی ئۆپۆزسیۆن له‌لایه‌ن حكومه‌ته‌وه به‌ئاسانی پشتگوێ ده‌خرێت.\nدیارترین نموونه‌ش بۆئه‌وه ئه‌و ململانێ سیاسییه بوو كه له‌ماوه‌ی حوكمڕانی مالیكیدا (2006 – 2014) له ئارادابوو، چونكه له ساڵی 2013 دا په‌رله‌مان ده‌یان داواكاری پێشكه‌ش به حكومه‌ت كرد‌و داوای له مالیكی ده‌كرد بێته په‌رله‌مان بۆ گفتوگۆكردن له‌باره‌ی ره‌وشی ئه‌منی‌و سیاسی قه‌یراناوی ئه‌و كاته، به‌ڵام مالیكی به‌ئاسانی ئه‌و داواكاریانه‌ی پشتگوێخست.\nبڕگه‌ی حه‌وت له مادده‌ی (61)ی ده‌ستوور ته‌ئكید له ده‌سه‌ڵاتی په‌رله‌مان ده‌كاته‌وه له بانگكردنی سه‌رۆكی حكومه‌ت‌و تێیدا هاتووه: "ئه‌ندامانی په‌رله‌مان ده‌توانن پرسیار له‌باره‌ی هه‌ر بابه‌تێكه‌وه كه له‌چوارچێوه‌ی پسپۆریاندا بێت، ئاراسته‌ی سه‌رۆكی ئه‌نجومه‌نی وه‌زیران‌و وه‌زیره‌كان بكه‌ن، هه‌ر یه‌كێكیشیان بۆی هه‌یه وه‌ڵامی پرسیاری ئه‌ندامان بده‌نه‌وه، ته‌نیا خاوه‌نی پرسیاره‌كه‌ش مافی خستنه‌ڕووی سه‌رنجی له‌سه‌ر وه‌ڵامه‌كه هه‌یه".\nپاساوی مالیكی بۆ ره‌تكردنه‌وه‌ی چوونی بۆ په‌رله‌مان ئه‌وه بوو كه هێزه‌كانی ئۆپۆزسیۆن هه‌وڵی رووخاندنی حكومه‌ته‌كه‌ی ده‌ده‌ن به‌پێی ئه‌جێندای ده‌ره‌كی، هه‌روه‌ك سڵی له‌وه‌ش نه‌كرده‌وه هه‌ندێكیان به‌وه تۆمه‌تبار بكات كه به‌عسین‌و هاوسۆزی تیرۆریستانن، به‌هۆی ئه‌وه‌شه‌وه حزبه‌كان چیتر متمانه‌یان به‌خۆی‌و ئامانجه‌كه‌ی له پێكهێنانی حكومه‌تی زۆرینه نه‌ده‌كرد.\nله‌به‌رامبه‌ریشدا خه‌ریكه گرووپێكی سیاسی له‌دژی زۆرینه‌ی سیاسی پێكدێت، له‌پاڵ عه‌بادیشدا كه دووپاتی كردووه‌ته‌وه ته‌وافوقی سیاسی پێ باشتره، موقته‌دا سه‌دری سه‌ركرده‌ی ره‌وتی سه‌در به‌مدواییانه چووه پاڵی‌و هه‌فته‌ی رابردوو له راگه‌یه‌ندراوێكی ره‌سمیدا وتی: "له ئێستادا له‌گه‌ڵ زۆرینه‌ی سیاسیدا نیم".\nموچه به‌رامبه‌ر به‌ده‌نگ\nعه‌بادی سیحری ناردنی موچه له‌سه‌ر ده‌نگده‌رانی هه‌رێم تاقیده‌كاته‌وه


بەڕێوەچوونی سمینارێکی سیاسی بە بۆنەی ٦٨سالەی دامەزرانی حدک لە شاری\nناوەندی هەوال- سوید: کومیته‌ی سۆئیدی حیزبی دێموکراتی کوردستان به بۆنه‌ی بۆنەی ٦٨سالەی دامەزرانی حیزبی دێموکراتی کوردستان سمینارێکی پێک هێنا.\nڕۆژی شه‌ممه، 2 ی خه‌رمانان لە شاری یۆتێبۆری وڵاتی سۆئێد‌و بەبەشداری نوێنەرایەتیی حێزب و ڕێکخراوە کوردستانی‌یەکان، کۆمەڵێک کەسایەتیی سیاسی و ئەندامانی حیزبی دیموکراتی کوردستان لە باشووری سوئێد، سمینارێکی سیاسی بۆ ئێقباڵ سەفەری، ئەندامی ڕێبەریی حیزبی دێموکڕاتی کوردستان‌و حاتەم مێنبەری، چالاکی سیاسی‌و تێکۆشەری دێرینی نێو ڕێزەکانی حیزبی دیموکراتی کوردستان بەڕێوە چوو.\nله‌و سمیناره‌دا ئیقباڵ سەفەری ئاوڕێکی لە مێژووی پڕ هەوراز و نشێوی ٦٨ساڵەی حیزبی دیموکراتی کوردستان دایەوەو باسێکی له شانازی و سەروەری‌یەکان‌و هه‌روه‌ها کەم‌و کوڕی‌یه‌کانی حیزبی دێموکراتی کوردستان کرد.\nئیقباڵ سەفەری لە بەشێکی باسەکەی‌دا هەموو ئەو سەروەری‌و دەستکەوتانەی حیزبی دێموکراتی کوردستانی بۆ ئیمانی قووڵی دامەزرێنەرانی ئەو حیزبە بە دیموکراسی‌و مافی دیاری کردنی چارەنووسی گەلی کورد گێڕایەوەو دامەزراندنی یەکەمین حکومەتی کوردی له‌لایه‌ن حیزبی دێموکڕات به سه‌رۆکایه‌تیی قازی محەممەدی، وەک نموونه‌یەک بۆ ئەو ئیدیعایەی خۆی هێنایەوە. ناوبرا بەڕێوەبردنی خەباتی کوردایەتی لە ڕۆژهەڵاتی کوردستان بە درێژایی دەیان ساڵی ڕابردووی بە خاڵێکی دیکەی جێی ئاماژەی ئەو حیزبە زانی، کە لەو پێناوە هەزاران کەس لە ئەندامان، کادر و پێشمەرگەکانی خوی، تەنانەت لە ڕێزەکانی ڕیبەریی حیزبیش‌دا فیدا کردوه. ئه‌ندامی ڕێبه‌ریی حیزب به چاوێکی ڕخنە گرانەشەوە ئاوڕی لە لەت بوون‌و ناکۆکی‌یەکانی نێو ڕیزه‌کانی حیزبی دێموکرات دایەوە کە لە چەندین قۆناغی جیاجیا دا بەرۆکی ئەو حیزبەی گرتوە و بووتە هۆی لاوازی بوونی ڕێزەکانی حیزب.\nلە بەشی دووهەمی ئه‌و سمیناره‌دا حاتەم مێنبەری، باسێکی تیروتەسەلی لە سەر بزووتنەوەی ڕزگاریخوازانەی گەلی کورد لە کوردستان، به تایبه‌ت لە ڕۆژهەڵاتی کوردستان پێشکەش کرد.\nمێنبەری بە پێداچوونەوەیەک بە مێژووی دوورو نیزیکی بزووتنەوەی کوردایەتی، کەم وکوڕی و شکستەکانی ئەو بزووتنه‌وانەی بۆ نەبوونی یەکدەنگی و یەکڕیزی گەل و ڕێبەرانی کورد گێڕایەوە. ناوبراو بە باس لەو هەلە مێژووییانەی کە بە درێژایی سەدان ساڵی ڕابردوو و لە ئەنجامی گۆڕانکاری‌یە سیاسییە جیهانی‌یەکان بۆ کورد هاتوونە پێش، تیشکی خستە سەر ئەو دۆخەی کە ئێستا لە ناوچەی ڕۆژهەڵاتی نێوەڕاست دا لە گۆڕی دایە و بە هەلێکی گونجاو و لە باری زانی کە گەلی کورد و حیزب و ڕێکخراوە سیاسییەکانی بۆ بە دەست هێنانەوەی مافە ڕەواکانیانیان هەنگاوی بەپەلە بنێن‌و هەوڵ بدەن بە کەڵک وەرگرتن لەو دۆخە داواکانی خۆیان لە کاتی داڕشتنەوەی سیاسەتی نوێی جیهانی دا بێننە ئاراوە.\nحاته‌م مێنبەری پێکهێنانی کۆنگرەی نەتەوەیی کوردی بە هەنگاوێ بەجێ‌و گونجاو له قەڵه‌م ا و هیوای خواست کە ئەو کۆنگرەیە ببێتە ستاتۆیەکی بە هیز بۆ نوێنەرایەتیی گەلی کورد لە کۆڕ و کۆمەڵە نێودەوڵەتی‌یەکان‌دا.\nپێشکەش کردنی چەند بەرهەمێکی هونەری‌و پرسیاری به‌شداران له پانێلگێڕانی سمیناره‌که‌و وڵامدانه‌وه‌ی ئه‌وان بڕگه‌کانی دیکه‌ی ئه‌و سمیناره بوون.\nشایانی باسه ئەو حیزب و ڕێکخراوانەی لەو سمینارە دا بەشدار بوون بریتی بوون لە:\nڕێکخراوی کوردستانیی حیزبی کومونیستی ئێران- کۆمەلە\nکۆمەلەی شۆڕشگێڕی زەحمەتکێشانی کوردستانی ئێران\nسازمانی دیموکراتیکی یارسان\nئەنجومەنی کۆمەلە کوردییەکان لە ڕۆژئاوای سۆئێد\nفدراسیۆنی یارسان لە دەرەوەی وڵات\nیەکیه‌تیی ژنانی دیموکراتی کوردستان‌و یه‌کیه‌تیی لاوانی دیموکراتی ڕۆژهەڵاتی کوردستان.\nبگه‌رێوه|ئەم بابەتە 5586 جار بینراوە| بینێره| چاپ


ئەردۆغان دەرکەوتنی لە وەزیری ناوخۆ قەدەغە کردووە | KURDPLAT\nئەردۆغان دەرکەوتنی لە وەزیری ناوخۆ قەدەغە کردووە\nکوردپلات 6/09/2021 10:29:00 ص ليست هناك تعليقات\nڕۆژنامەنووس بارش یارکاداش لە پرۆگرامی “شیمدیکی زامان” لە تەلەڤیزیۆنی KRT TV ، ئاماژەی بۆ ئەوە کرد کە ڕەجەب تەییب ئەردۆغان سەرۆک کۆماری تورکیا ل کۆبوونەوەی سەرکردایەتی پارتەکەیدا فەرمانی کردووە بە هیچ شێوەیەک وەڵامی سەدات پێکەر نەدرێتەوە و بە هەموو جۆرێکیش دەرکەوتنی میدیایی لە سولەیمان سۆیلو وەزیری ناوخۆی تورکیا قەدەغە کردووە.\nسەدات پێکەر سەرۆکی باندێکی مافیاییەوە لە ماوەی چەند هەفتەی ڕابردوودا بە هۆی ئەو ڤیدیۆیانەی بڵاوی دەکاتەوە قەیرانێکی گەورەی لەناو حکومەتی تورکیادا درووستکردووە و لە زۆرێکی لە ڤیدیۆکانیدا سولەیمان سۆیلو وەزیری ناوخۆی تورکیای کردووەتە ئامانج.\nبارش یارکاداش لە پرۆگرامەکەدا وتی “با ئەوەتان پێ بڵێم کە دوێنێ ڕەجەب تەییب ئەردۆغان سەرۆکی گشتی ئاکەپە لە کۆبوونەوەی سەرکردایەتی پارتەکەیدا فەرمانی کردووە بە هیچ شێوەیەک وەڵامی سەدات پێکەر نەدرێتەوە. وە هەروەها بە هەموو شێوەیەک دەرکەوتنی میدیایی و وەڵامدانی قسەکانی سەدات پێکەری لە سولەیمان سۆیلو قەدەغە کردووە.”


Diplomatic Magazine | له هه‌ڵبژاردنه په‌رله‌مانیه‌كه‌ى لوبناندا حیزبوڵاو هاوپه‌یمانه‌كانى زۆرینه‌ى كورسیه‌كانیان برده‌وه\nبه‌پێى ئه‌نجامه به‌رایه‌كانى هه‌ڵبژاردنه په‌رله‌مانیه‌كه‌ى لوبنان، به‌ره‌ى حیزبوڵاو هاوپه‌یمانه‌كانى كه له‌لایه‌ن ئێرانه‌وه پاڵپشتى ده‌كرێن زۆرینه‌ى كورسیه‌كانى په‌رله‌مانى لوبنانیان بردۆته‌وه.\nبه‌پێى راپۆرته سه‌ره‌تایه‌كان حیزبوڵاى لوبنان و هاوپه‌یمانه‌كانى له‌كۆى 128 كورسى په‌رله‌مانى لوبنانى 67 كورسیان بردوه، كه پێكدێن له حیزبوڵاى لوبنانى به‌سه‌رۆكایه‌تى حه‌سه‌ن نه‌سروڵا و بزوتنه‌وه‌ى ئه‌مه‌ل به‌سرۆكایه‌تى نه‌بیه برى و ره‌وتى نێشتیمانى ئازاد به‌سه‌رۆكایه‌تى میشیل عون و چه‌ند كه‌سایه‌تیه‌كى سونى كه له‌لایه‌ن حیزبوڵاوه پشتگیرى ده‌كرێن، له بازنه‌كانى به‌یروت و ته‌رابلوس و سه‌یدا كورسیان به‌ده‌ست هێناوه.\nپۆسته‌رى هه‌ڵبژاردنى سه‌عد حه‌ریرى له یه‌كێك له شه‌قامه‌كانى لوبناندا\nیه‌كێك له‌و كه‌سایه‌تیانه‌ى له‌م هه‌ڵبژاردنه‌دا هاتۆته پێشه‌وه بریتیه جه‌میل سه‌ید، كه لیوایه‌كى خانه‌نشینى سیعه‌یه و به پیاوى یه‌كه‌مى به‌شار ئه‌سه‌د ناسراوه له لوبناندا.\nهه‌رچى ره‌وتى موسته‌قبه‌لى سه‌عد حه‌ریرییه توانیویه‌تى ببێته‌وه به گه‌وره‌ترین سه‌ركرده‌ى سیاسى سونى و گه‌وره‌ترین كوتله‌ى په‌رله‌مانى، به‌وهۆیه‌شه‌وه له‌هه‌موان چانسى زیاتره بۆ بونه سه‌رۆك وه‌زیران و پێكهێنانى حكومه‌تى ئاینده‌ى لوبنان.\nله‌لایه‌كى دیكه‌وه حیزبى هێزه لوبنانیه‌كانى سه‌میر جه‌عجه‌ع توانیویه‌تى پێشكه‌وتنى گه‌وره مسۆكه‌ر بكات و ژماره‌ى كورسیه‌كانى له 5 كورسیه‌وه بكاته 15 كورسى.\nنه‌خشه‌ى دابه‌شكارى كورسیه‌كانى په‌رله‌مانى لوبنان له نێوان لایه‌نه‌كان\nهه‌روه‌ها یه‌كێك له‌و كه‌سایه‌تیانه‌ى له‌م هه‌ڵبژاردنه‌دا هاتۆته پێشه‌وه بریتیه جه‌میل سه‌ید، كه لیوایه‌كى خانه‌نشینى سیعه‌یه و به پیاوى یه‌كه‌مى به‌شار ئه‌سه‌د ناسراوه له لوبناندا.\nلوبنانیه‌كان ڕۆژى یه‌كشه‌ممه 6 مایس چونه سه‌ر سندوقه‌كانى ده‌نگدان و 49.2%ى لوبنانیه‌كان به‌شدارى هه‌ڵبژاردنه‌كه‌یان كرد.\nسیستمى هه‌ڵبژاردن له لوبناندا به‌پێى سیستمێكى دابه‌شكارى تایه‌فیه و پێشوه‌خته ژماره‌ى كورسیه‌كانى هه‌ر تایه‌فه‌یه‌ك دیارى كراوه به‌پێى یاسایه‌كى تایبه‌ت.\nسه‌رۆكى وه‌زیران بۆ مسوڵمانێكى سونى هه‌زهه‌ب و سه‌رۆكى په‌رله‌مان بۆ مسوڵمانێكى شیعه مه‌زهه‌ب و سه‌رۆكى كۆماریش بۆ مه‌سیحیه‌ك یه‌كلایى بۆته‌وه.\nهه‌یمه‌نه‌ى شیعه‌كان له هه‌ڵبژاردنى لوبنان\nبردنه‌وه‌ى به‌ره‌ى ئێران له‌هه‌ڵبژاردنه‌كانى لوبناندا ده‌ستى ئێران له‌ناوچه‌كه‌دا زیاتر واڵا ده‌كات و كاریگه‌رى له‌سه‌ر هه‌ڵبژاردنه‌كانى عێراق و یه‌مه‌ن و وڵاتانى دیكه‌ى ناوچه‌كه‌ش ده‌بێت.\nله لوبناندا به‌گشتى دوبه‌ره‌ى سیاسى بونى هه‌یه، به‌ره‌ى حیزبوڵا و هاوپه‌یمانه‌كانى له‌گه‌ڵ به‌ره‌ى 14ى ئازار.\nله لوبناندا به‌گشتى دوبه‌ره‌ى سیاسى بونى هه‌یه، به‌ره‌ى حیزبوڵا و هاوپه‌یمانه‌كانى له‌گه‌ڵ به‌ره‌ى 14ى ئازار\nحیزبوڵاى لوبنانى ساڵى 1982 له‌گه‌رمه‌ى ڕوبه‌ڕوبونه‌وه‌ى نێوان لوبنان و ئیسرائیل دامه‌زراوه خاوه‌نى میلیشیاو چه‌كدارى تایبه‌ت به‌خۆیه‌تى و ئه‌و هێزانه‌ى لایه‌نگرى له‌مانه‌وه‌ى چه‌ك به‌ده‌ستى حیزبوڵا ده‌كه‌ن به هاوپه‌یمانه‌كانى حیزبوڵا داده‌نرێن و به‌ره‌ى چوارده‌ى ئازاریش كه سه‌عد حه‌ریرى سه‌رۆكایه‌تى ده‌كات له‌گه‌ڵ ئه‌وه‌ن كه حیزبوڵا چه‌كه‌كانى دابنێت و ته‌سلیمى ده‌وڵه‌تى بكات.


ئەندامی دەفتەری سیاسیی حیزبی دێموکرات بە توندی ڕەخنە لە لێدوانەکانی نوینەری هەرێمی کوردستان لە تاران دەگرێ، به‌ڵام له‌گه‌ڵ ئه‌وه‌شدا دەڵێ: "حیزبی دێموکراتی کوردستان هەڵوێست‌و لێدوانەکانی نازم دەباغ، بە هەڵوێست‌و روانینی حکومەتی هەرێمی کوردستان و سەرۆکایەتیی هەرێم لێک ناداتەوە.\nکەماڵ کەریمی، ئەندامی دەفتەری سیاسیی حیزبی دێموکراتی کوردستان لە بەرنامەی"پرسی رۆژ"ی تەلەڤزیۆنی کوردکاناڵ دا لە وڵامی پرسیارێک دا کە هەڵوێستی حیزبی دێموکراتی کوردستان بەرانبەر بە پیداهەڵگوتنەکانی نازم دەباغ، نوێنەری هەرێمی کوردستان لە تاران بە کۆماری ئیسلامی ئێران لە بەرانبەر هێزە سیاسیەکانی رۆژهەڵاتی کوردستان‌دا چییه؛ بە توندی رەخنەی لە نازم دەباغ گرت و گوتی: "بەداخەوە نازم دەباغ لە بیری چۆتەوە که ئه‌و نوێنەری حکومەتی هەرێمی کوردستانە.\nکەماڵ کەریمی هەر لەم پێوەندییەدا گوتی: "ئەو قسە و تۆمەتانەی کە چاوڕوان دەکرێ هێزە ئەمنییەتەکانی کۆماری ئیسلامی بە نیسبەت کورد لە رۆژهەڵاتی کوردستان‌و هێزە سیاسییەکانیەوە بدەن، بەڵام بە هۆی وەزن‌و قورسایی پرسی کورد لە رۆژهەڵاتی کوردستان و پێگەی حیزبەکانی رۆژهەڵاتەوە خۆی لێ ناده‌ن، بەداخەوە ئه‌وه "کاک نازم دەباغ" دەیانکات.\nئەم ئەندامەی دەفتەری سیاسیی حیزبی دێموکراتی کوردستان لە پێوەندی لەگەڵ هەڵوێستیان بەرانبەر بەم لێدوانانەی نوێنەری حکومەتی هەرێمی کوردستان، رایگەیاند کە لە گەڵ ئەوەیکە ئێمە وەک حیزبی دێموکراتی کوردستان ئەم هەڵوێست و لێدوانانەی نازم دەباغ بە هەڵوێست و روانینی حکومەرتی هەرێمی کوردستان و سەرۆکایەتیی هەرێم نازانین، بەڵام بە جیدی رەخنەو نارەزایەتی خۆمان لە گەڵ لایەنە پێوەندیدارەکان دێنینە گۆڕێ.


تەندروستی ھەڵەبجە ڕوونکردنەوەیەکی بڵاوکردەوە - هيوای کۆرد\nHome » هەواڵ » کوردستانی » تەندروستی ھەڵەبجە ڕوونکردنەوەیەکی بڵاوکردەوە\nتەندروستی ھەڵەبجە ڕوونکردنەوەیەکی بڵاوکردەوە\nبەڕێوەبەرایەتی گشتی تەندروستی ھەڵەبجە ڕوونکردنەوەیەکی سەبارەت بە مانگرتنی ھەندێک لە پزیشکان و کارمەندانی تەندروستی بڵاوکردەوە و تێیدا ڕایگەیاند، بەڕێوەبەرایەتی گشتی تەندروستی ھەڵەبجە لەگەڵ چارەسەرکردنی کێشەکاندایە، بۆئەوەی ھاوڵاتیان نەبنە قوربانی ململانێ کەسیەکان و داواکارییە کەسییەکان.\nلەو ڕوونکردنەوەیەدا ئاماژە بەئەوەشدراوە، دەرگای گفتوگۆ بەڕووی سەرجەم پزیشکان و کارمەندانی تەندروستیدا بە ئاڕاستەى چارەسەری گرفتەکان دەکەنەوە وە داوایان لێدەکەن بە گیانێكی پێشمەرگە ئاسا وەك چۆن لە ڕووبەڕووبوونەوەی كۆرۆنادا و بێ مووچەیی كاریان كردووە، بە هەمان شێوە بۆ خزمەتی هاوشاریان كار بكەن.\nڕوونکردنەوەیەک لە بەڕێوەبەرایەتی گشتی تەندروستی ھەڵەبجەوە\nسەبارەت بە مانگرتنی ھەندێک لە پزیشکان و کارمەندانی تەندروستی\nسەبارەت بە بەیاننامەی پزیشکانی مانگرتوو لە ھەڵەبجە کە بڵاویان کردوەتەوە ، کە تێیدا ئاماژە دەکەن بە ڕاستی گرفتەکانی نێوانیان بە واتای ئەوەی کە لە پێشدا گرفتەکانیان بە ڕاستی نەخستوەتە ڕوو ، بە پێویستمان زانی ئەم ڕوونکردەوەیە سەبارەت بە بەیاننامەکەی بەڕێزیان بخەینەڕوو بۆ ڕای گشتی\nسەبارەت بە خاڵی یەکەم کە تێیدا داوای گەڕاندنەوەی پزیشکان و گواستنەوەیان بۆ سلێمانی بە ھۆکارێکی لاوەكی لە قەڵەم دەدەن ، بەڵام لە ڕاستیدا ئەم بابەتە سەرچاوە دەگرێت لە وەی کە زیاد لە (٢٥) بیست وپێنج پزیشکیان بە نوسراو ھەوڵی گواستنەوەیان داوە بۆ سلێمانی، لە کاتێکدا ئێمە لەگەڵ داواكاریەكانیانداین و\nکە ھەندێکیان ماوەی یاسایی خۆیان تەواو کردوە و پێویست ئەکات بگەڕێنەوە بەڵام لەبەر کەمی میلاک و زیاد کردنی خزمەتگوزارییە تەندروستیەکان لە شارەکەو کردنەوەی ھەندێک نەخۆشخانەی نوێ و ھەندێک بەش و پسپۆڕی نوێ لە ھەڵەبجە بە نمونە نەخۆشخانەی بەرکەوتوانی چەکی کیمیاوی ، پێویست ئەکات بەڕێوەبەرایەتی بە ئەرکی زانستی و پزیشکی و ھەست کردن بە لێپرسراوەتی خۆی ھەستێت بۆ ئەوەی کە زیاترین خزمەت بە ھاوڵاتیان بکات ،بۆیە ئەو پزیشکانەی نەگەڕاندوەتەوە بۆ بەڕێوەبەرایەتی گشتی تەندروستی سلێمانی ، وە بە نوسراو لە بەشی کاروباری ھونەری تۆمار کراوە کە زیاد لە (٢٥) بیست و پێنج پزیشک داوای گەڕاندنەوەی کردوە كە تەنها (٧)پزیشك گواستراوەتەوە بە بوونی پزیشكی جێگرەوە ، لە ئەگەری پەسەند کردنی داواکارییەکەیان دەبێتە کێشەیەکی گەورە لە پێشکەش کردنی خزمەت گوزارییە تەندروستیەکان، بۆیە داوەکەیان پەسەند نەکراوە ھەتا ھاتنی پزیشکی جێگرەوە بەڵام لە بەر ئەوەی پزیشکی جێگرەوە کەم بووە نەتوانراوە بنێردرێت بۆ ھەڵەبجە .\nسەبارەت بە خاڵی دووەم ، بە پێی ئەو یاداشت نامەیەی بەڕێزیان کە پێشکەشی بەڕێوەبەرایەتی گشتی تەندروستی ھەڵەبجەیان کردوە تیایدا داوای کەم کردنەوەی دەوام و تەنانەت کەم کردنەوەی ڕۆژەکانی دەوام دەکەن بە نمونە لە نەخۆشخانەی بەرکەوتوانی چەکی کیمیاوی بە دیاری کراوی پزیشکانی ھەناوی ، لە بەر ئەوەی ئەو نەخۆشخانەیە ماوەی (١٠) دە ساڵ بوو بە ڕووی بەرکەوتواندا نەکرابووە وە بووبووە پەڵەیەکی ڕەش بە نێوچەوانی بەڕێوەبەرایەتی گشتی تەندروستی ھەڵەبجەوە ، بۆیە بەڕێوەبەرایەتی و سەرجەم سێکتەرەکانی بە ھاوکاری بەڕێز وەزیری تەندروستی پێشوو وە ھەروەھا بەرێز وەزیری تەندروستی ئێستا لە ھەوڵی تەواوەتی دان بۆ وەگەڕ خستنی ئەو نەخۆشخانەیە و کردنەوەی بە ڕووی خزمەتی ھاوڵاتیاندا بە تایبەتی چینی بەرکەوتوانی چەکی کیمیاوی، بۆیە بەپێی ئەو یاداشتەی بەڕێزیان پێشکەشی کردووین بە ئاشکرا داوای کەم کردنەوەی دەوام و کەم کردنەوەی خزمەتگوزارییە پزیشکیەکانیان کردووە ، بەدەر لەوەی لە نەخۆشخانەو کۆمەڵگە پزیشکیە ئەھلیەکانی دەرەوەدا ھەمان خزمەتگوزاریی(بە نموونە سەنتەری هەناسە) لە لایەن ھەمان پزیشکانی ھەناوییەوە پێشکەش دەکرێت وە داوای کەم کردنەوەو نەھێشتنی ئەو خزمەت گوزارییە تەندروستیانە دەکەن لە نەخۆشخانەکەدا بۆیە دووبارە لە لایەن بەڕێوەبەرایەتی گشتی تەندروستیەوە ئەو پێشنیارانەیان ڕەت کراوەتەوە.\nسەبارەت بە خاڵی سێیەم ، سەبارەت بە دەست خستنە بڕیارە زانستییەکان کەوا نیشان دەدەن بە زیانی خەڵک و بەھەدەردانی سامانی نیشتیمانی شکابێتەوە ئێمە وەک بەڕێوەبەرایەتی گشتی تەندروستی ھەڵەبجە ڕای دەگەیەنین کە ھیچ جۆرە پێشنیازێک یاخود پڕۆژەیەک بۆ زیاد کردنی خزمەتگوزارییە تەندروستییەکان نە پێشکەشی بەڕێوەبەرایەتی و نە ھیچ نەخۆشخانەیەک لە سنوری بەڕێوەبەرایەتی نەکراوە ، بۆیە لەبەر نەبوونی ھیچ پڕۆژەیەک ھەندێک جار لە لایەن بەڕێوەبەرایەتیەوە بڕیاری گرنگ و چارەنوس ساز بۆ زیاد کردنی خزمەتگوزارییە تەندروستییەکان دراوە وە ئێمە لە گەڵ پزیشکانداین کە ھەندێک جار بۆتە ھۆی زیاد کردنی دەوامیان ، بۆ ڕای گشتی ڕای دەگەیەنین و پزیشکانی ھەناوی لە ئێستادا تەنھا (٨) ھەشت ڕۆژ جارێک خەفارەتی ھۆڵەکانی فریاکەوتنی فێرکاری ھەڵەبجە دەگرن،وە ئەمەش بۆ ئێستا بە بەراورد بە ئیدارە سەربەخۆکان و بەڕێوەبەرایەتیە گشتیەکانی شارەكانی دی دەوامێکی کەمە، ئێمە لە بەر نەبوونی پزیشکی پسپۆڕ نەمان توانیوە نەخۆشخانەیەک بە تێچووی دوو بۆ سێ ملیار دیناری وەک نەخۆشخانەی بیارە بەڕووی خزمەت لە دەڤەرەکەدا بکەینەوە\nناچار کردنی پزیشکان بۆ کردنی نەشتەرگەری دورە لە ڕاستییەوە بگرە زۆرینەی پزیشکان ھەست بە لێپرسراویەتی دەکەن و ھەستاون بە کاری پزیشکی و پیشەی خۆیان بە ڕەچاو کردنی باری گرانی ئابوری ھاوڵاتیان و ھاوشاریانی خۆشەویست نەیان ویستووە ببنە ئەرک بۆ سەر شانی ھاوشاریان و زیاتر ئەرکی سەرشانیان قورس بکەن ، بۆیە کارکردنی ئەو پزیشکانە سەرچاوە دەگرێت لە ھەست کردن بە لێپرسراوەتی ، وە تەنانەت لە هەندێك دەزگا تەندرووستیەكاندا بە بۆنەی ھاتنی مانگی ڕەمەزانی پیرۆزەوە تێچوی بینینی نەخۆشیان کردووە بە بێ بەرامبەر ئەمەش بوەتە ھۆی ئەوەی ھەندێک سێکتەر و کلینیک و کۆمەڵگە پزیشکیەکان وەکو پێشوو سەردان کەریان نەبێت ، بۆیە ئێمە وەک بەڕێوەبەرایەتی سوپاسی ئەو پزیشکانە دەکەین کە کاریان کردوە و مانیان نەگرتوە بە ئەرکی پزیشکی و پیشەیانەی خۆیان ھەستاون بۆ ئەرک نەخستنە سەر شانی ھاوڵاتیان.\nسەبارەت بە خاڵی چوارەم، سزادانی کارمەندان لەسەر کۆمێنت و پۆستی فەیس بووک ، ئەم خاڵە جێی ئەوەیە لەسەری بوەستین چونکە ھیچ کات سۆشیاڵ میدیاو و پەڕەکانی فەیس بووک نەبونەتە ھۆکاری سزادانی کارمەند و پزیشکان بگرە ھەندێک لەو کارمەندانە بە نوسراوی فەرمی ئاگادار کراونەتەوە لە گرفتە ئیداری و زانستیەکان، وەک لە نەبوونی پەراوی دەرمان و گۆڕینی ناونیشانیان کە ھەندێکیان داوایان کردووە بەنمونە یاریدەدەری پزیشک ببێتە وێنەگری تیشک کە لە کاتێکدا بە پێی ڕێنماییەکانی وەزارەتی تەندروستی ناگونجێت یاریدەدەری پزیشک بێتە وێنەگری تیشک ، کە ئەمەش دەبێتە ھۆی کەم کردنەوەی دەوام و زیاد کردنی دەرماڵە بۆیان ، بۆیە بەڕێوەبەرایەتی داوای لە وەزارەتی تەندروستی کردووە بۆ ئەوەی بە میکانیزمێکی زانستیانە ناونیشانی ئەو کارمەندە بەڕێزانە بگۆڕێت، وە لە ئەگەری زیاد دوپات کردنەوەی ئەو خاڵە ناچار دەبین لێپێچینەوە ئیدارییەکان بە نوسراو بخەینە بەردەم ڕای گشتی.\nسەبارەت بە خاڵی پێنجەم، ناچار کردنی پزیشکانی دەرمانساز بە پێدانی سەرانەو ھاوپشک کردنی بەڕێوەبەری گشتی تەندروستی ھەڵەبجە ئێمە ئەو خاڵە وەک تۆمەت و بوختان بە بەڕێوەبەری گشتی تەندروستی دەبینین داواکارین لە پزیشکانی دەرمانساز لە گەڵ ھەبوونی ھەر بەڵگەیەک و ھەر کارێکی لەو جۆرە ڕێگەی دادگا بگرنەبەر و ڕێکاری یاسایی بەرامبەر بەڕێوەبەری گشتی بگرنەبەر بۆ ئەوەی ئەمەش بۆ ڕای گشتی ڕونبێتەوە.\nبۆیە ڕای دەگەیەنین وەک بەڕێوەبەرایەتی گشتی تەندروستی ھەڵەبجە لەگەڵ چارەسەرکردنی کێشەکانداین بۆ ئەوەی ھاوڵاتیان نەبنە قوربانی مل ملانێ کەسیەکان وە داواکارییە کەسیەکان ،کە بۆ خۆی مانگرتن بەسود و قازانجی کلینیک و دامەزراوە تەندروستیە ئەھلیەکان دەشکێتەوە و زەرەرمەندی سەرەکی ھاوڵاتیانی بەش مەینەتی ھەڵەبجە و دەوروبەریەتی.\nبۆیە لێرەوە دەرگای گفتوگۆ بەڕوی سەرجەم پزیشکان و کارمەندانی تەندروستیدا بە ئاقاری چارەسەری گرفتەکان دەکەینەوە وە داوایان لێدەکەین بە گیانێكی پێشمەرگە ئاسا وەك چۆن لە رووبەروبوونەوەی كۆرۆنادا و بێ مووچەیی كاریان كردووە بە هەمان شێوە بۆ خزمەتی هاوشاریانمان كار بكەن\nبەڕێوەبەرایەتی گشتی تەندروستی ھەڵەبجە\nTagged with: ھەڵەبجە\n” کەمتەرخەمی وەزارەتی دارایی و تەندروستی بەرامبەر ھەڵەبجە جێگای پرسیار و نیگەرانیە”\nھۆشداری لە کەمبوونەوەی ئاستی ئاوی ژێر زەوی لە لەسنوری سلێمانی و ھەڵەبجە دەدرێت\nلایەنە سیاسییەکانی ھەڵەبجە رێککەوتن


چۆن خۆت له بۆنی پێ ڕزگار ده‌كه‌یت\nناخۆشی بۆنی پێ بووە بە یەكێك لە كێشەكان و ئەوانەی بەدەست ئەم حاڵەتەوە گیرۆدەن، ناتوانن بڕۆنە دانیشتن و بۆنە كۆمەڵایەتییەكان، بةلاَم هةنديَك رِيَطا هةن بؤ ضارةسةرى ئةو حالَةتة:\nیەكەم: رۆژانە بە ئاوی پاك و گەرم پێیەكانتان بشۆن، دروستبوونی بۆنی ناخۆشی پێ، بەهۆی بوونی ئەرەقكردن و كۆبوونەوەی بەكتریایە لەو ناوچەیەدا، بەڵام گەر رۆژانە بە ئاوێكی پاك و گەرم لەگەڵ سابۆن و پاككەرەوەیەك بیشۆن، ئەوا بەكتریا و ئارەقكردن لەسەر پێیەكانتان نامێنێ و لە بۆنی ناخۆشی پێی رزگارتان دەبێت.\nدووەم: شەقبوونی بەشی دواوەی پێستی پێ، ئەوانەی پێیەكانیان تووشی شەقبوون دەبێ، چارەسەركردنی بۆنی ناخۆشی پێیان قورسترە، چونكە بەكتریا و ئارەقە دەچێتە نێو شوێنە شەقبووەكانی پێ و ئەمەش چارەسەركردنی قورس دەكات، بۆیە ئەوانەی پێستی پێیان شەق بووە و بۆنی ناخۆشی پێیان هەیە، سەرەتا هەوڵی رزگاربوون لە دەست شەقبوونی پێستی پێ بدەن، لە رێی بەردی تایبەتەوە و گیراوەی تایبەت بە چارەسەركردنی شەقبوونی پێستی پێ.\nسێیەم: پێیەكانتان بە وشكی بپارێزن، بەكتریاكان هەمیشە لە شوێنی شێدار كارلێك و گەشە دەكەن، بۆیە هەوڵ بدەن پێیەكانتان وشك بێ، بۆ ئەوەی نەبێتە مۆڵگەی بەكتریاكان و بەوهۆیەوەش بۆنی ناخۆشی پێ دروست ببێت.\nچوارەم: گۆرەوەی گونجاو لە پێ بكەن، لەكاتی لە پێ كردنی پێڵاو، هەوڵبدەن گۆرەوەی چاك و گونجاو لە پێ بكەن، چونكە گۆرەوی ئارەقەكردن هەڵدەمژێ و شێداری دروست دەكات، بەمەش بۆنی ناخۆشی پێ دروست دەبێت، بۆیە لەگەڵ پێڵاو لە پێ كردن، هەوڵبدەن گۆرەوی كورت لەبەر بكەن، تا شوێنی هەواگۆڕكێ هەبێ و كەشی شێدار دروست نەبێ، ئێستە لە ماركێتەكان جۆرەها گۆرەوەی كورت هەن، هەوڵبدەن سوودیان لێ ببینن.


Diplomatic Magazine | لە سید مەحموودەوە بۆ سەرۆک ئەردوگان؛ مەڕ کوژ\nلە سید مەحموودەوە بۆ سەرۆک ئەردوگان؛ مەڕ کوژ\nمستەفا حەفید زادە\nسەرۆک دوو سعات دوای نوێژە درۆکەت، رۆژی 22/1/2021 دەستت چووە خوێنی مەرەکانی من قەیدێ ناکا، تۆ منداڵی نێو بێشکە ئەکوژیت مەڕ چیە؟ سەرۆک تۆ هەر ئەتەوێت خوێن ببینیت، ئاشقی خوێنیت، سەرۆک دڵنیابە مەرەکانم بیریان لە شەرانگێزیەکانت نەدەکردەوە، ئەوان چاوەرێ بوون، بەفر بتوێتەوە، لەناو گوڵە شلێرەکانی "کەرگەوز" سەما بکەن.\nئەردۆ مەڕەکانی من ماستێکی خۆش و نڤیشکێکی نایاب و پەنیرێکی شازیان هەبوو، بەڵام تۆ چیت هەیە، فرۆکە مورتەزەقە کوشتن سوتاندن وێرانکردن، ئایا تۆ پرسیوتە تۆ باشتری یان مەڕەکانم.!\nسەرۆک مەرەکانی من پێستەکەیان بۆ پێڵاوو خووریەکەیان بۆ جل و بەرگ و کشپلەکانیشیان بۆ بەپیت کردنی زەوی بەکەڵک بوو، ئەو زەویانەی مەرەکانی من دەیان ویست سەوز و جوان بن، تۆ دەتەوێت، بیانسوتێنیت، سەرۆک تۆ لە مەرەکانم باشتر نیت، دڵنیام تۆش دڵنیایی.\nسەرۆک مەرەکانی من مۆتەکەی خەونی تۆ نەبوون، تۆ ئەتەوێت دەوڵەتی عوسمانی دروست بکەیتەوە، نەوتەکەی ئێمە بدزیت و خەڵکەشمان بکوژیت، تۆ وات ئەزانی مەرەکانی من پیلانەکانتیان ئاشکرا کردوە؟\nتۆ هەڵەیت سەرۆک( ئەوان)مەرەکانم پیلانەکانتیان نەدەزانی، ئاگاداریش نەبوون، چەتەکانت لەعەفرین داری زەیتون و بەرهەمەکەشی ئەدزن، ئەوان ئاگادار نەبوون کە سەربازەکانت، مریشک و قازی باکوری سوریایان هەموو دزی، نەخێر تۆ هەڵەیت سەرۆک ئەوان لەبیریشیان نەبوو کە بەیەکجار خانەوادەیەکی حەوت کەسی و جارێکی دیکەش یازدەکەست لە بناری قەندیل کوشتوە، سەرۆک مەڕەکانی من ئەو شتەیان نەدەزانی.\nئەوان وەک تابلۆیەک بەم شاخانەوە ئەسورانەوە و ئەژیان، تۆ مردنێکی تراژیدیت پێ بەخشین، ترادیژی هەروەک خەونەکانت.\nبەڵام دڵنیابە ئەو جارە مەڕەکانم کۆ دەکەمەوە، دڵنیام ئەوجارە هەرچی خوێنرێژی ئێوەیە ئەزبەری دەکەن، ئایا تۆش لەو بڕوایە دانیت، مەرەکانم دوای ئەو کارەساتە، لەوێنەی تۆ زیاتر ئەترسن، نەک لە گوڕگ.\nسەرۆک دەبێت بزانیت ئیتر مەرەکانم نەوە دوای نەوە، ئەم قەتلوعامەی ئێوە و دەوڵەتە شەر خوازەکەت بۆ یەکتر دەگێرنەوە.\nسەرۆک تۆ بۆچی مەرەکانی منت کوشت وەڵامم بدەوە؟ تۆ ئەزانی لە فیلمە نوێکەماندا، ئەو گورگەی مەڕەکان نەیان دەناسی چ ڕۆڵێکت پێ دەدرێت.!\nسەرۆک تو ئەو شەرەفەیی نیتە، چۆن بەو هەموو دەستە بەخوێن سوربووەت، لەبەردەم خودا ئەوەستیت، ئەی ناڵێن هەرچی پەڵەیەک خوێن بەجلکانیەوە بێت، نوێژەکەی بەتاڵە، کەچی تۆ بەو دەستەبەخوێن سوربوانەت بێ شەرمانە لە بەردەم خودا ئەوەستیت؟\nسەرۆک ناکرێت رۆژێک ساڵێک مانگێک هەر هیچ نەبێت ساتێک بیر لە شەڕ نەکەیتەوە.\nسەرۆک تۆ بزانیت یاخود نا مەرەکانی من زۆر بێ گوناه بون، لە پشت هیچ کردەوەیەکی تیرۆریستی نەبون، فەرمانی سەر بڕینیان بۆ پەپولەیەکیش دەرنەکرد، سەرۆک تۆ چۆن خۆت بەراورد ئەکەیت، بە مەرەکانم...\nسەرۆک مەرەکانی من هەموویان لە یەک ژوور ئەنوستن تۆ بەتەنیا کۆشکێکی هەزار ژوورت هەیە، سەرۆک تۆ زۆر گەمژەیی خۆت هەزار ژورت هەیە، یەک ژوریش بە چوارسەد سەرەمەڕ ڕەوا نابینی؟\nسەرۆک مەرەکانی منت بۆچی کوشت، خۆ باجی تیاترۆ خانەکانیان لە جیاتی تۆ لە سۆزانیەکان وەرنەگرتوە، من نەمزانی بێت.؟\nمەر کوژ، جارێک ئەڵمانیەک قسەیەکی پێ گوتی پێموابوو ، ئیتر بەخۆت ئەچیەو، بەڵام وادیارە تۆ توڕە نابیت، چونکە تۆ وەهایی کەسێکی مرۆڤ دەکوژێت، هاورێکانت دەربەدەر دەکەیت، دژی هەموو کەسێکیت کە بەڵێت بۆ نەکات، بازرگانی بەخوێنی سوریەکانەوە دەکەیت بەملیۆنان ئاوارەت بەبارەمتە گرتوە، کارگەکانی حەلەبت دزی، تۆیەک دارستان بسوتێنیت، قەل و قاز و مراوی بدزیت، ئیتر بۆ مەر نەکوژێت.\nمەڕکوژی گەمژە دڵنیام تۆ سەید مەحمود، ناناسی ئەو وەک شێرێکی پیرە، وامەزانە مەردارێکی نەخوێندەوارە، ئەو مرۆڤێکی نەترس و بوێرە، منداڵەکانیش بکوژیت، ئەو نەبەیعەتت پێدەدات، نە لەبەردەمیشت ئەنوشتێتەوە، دڵنیام بوێری ئەوەشت نیە، لە نزیکەوە سەیری ناوچاویش بکەیت.\nتێبینی سەرۆک حەز ئەکەم، لێم دڵگران نەبیت، من ئەوەی نوسیومە، تەنیا پیشاندانی وێنەکەی خۆتە، لەچاوی خەڵکی ئێرە، بۆیە بەتیرۆریستم مەزانە، چونکە من حەزئەکەم هەموومان کورد و تورک و هەمومان بەئاشتی پێکەوە بژیێین، نەک وەک تۆ ئەتەوێت هەموومان تورک و کورد و عەرەب تەنیا کۆیلەیەکی ملکەچی تۆبین، بۆیە تکایە لێمان تێبگە، سەرۆک مەڕکوژ.\n(سید خاوەنی ئەو مەڕانەیە کە چوار رۆژ پێش ئێستا تورکیا بۆردومان و قەتڵ و عامی کردن.)


ڕۆژنامەیەکی ئەڵمانی هەڵمەتێک بۆ ئازادکردنی ڕۆژنامەنووسانی تورکیا ڕادەگەیەنێت – بزاڤی خزمەت\nڕۆژنامەیەکی ئەڵمانی هەڵمەتێک بۆ ئازادکردنی ڕۆژنامەنووسانی تورکیا ڕادەگەیەنێت\nڕۆژنامەی دای وێڵتی ئەڵمانی هەڵمەتێکی بۆ ئازادکردنی ئەو ڕۆژنامەنووسانە دەستپێکردووە کە لە لایەن حکومەتی تورکیاوە زیندانی کراون. لە هەڵمەتەکەدا ناوی چەندین نووسەر و ڕۆژنامەنووسی دیاری تورکیا بەرچاو دەکەوێت لەوانە: ئەحمەد ئاڵتان، مەهمەت ئاڵتان، نازلی ئیلیجاک، عەلی ئەحمەد بۆکێن، مەهمەت بارانسو، فەوزی یازیجی و ئەحمەد شیک وە چەندین ڕۆژنامەنووسی تری تورکیا.\nشایەنی باسە لەم چەند ڕۆژەی دواییدا بڵاوکرایەوە کە عەلی ئەحمەد بۆکێن بەڕێوەبەری پێشووی پەخشی کەناڵی TRT haber ی سەر بە حکومەتی تورکیا کە ماوەی ١٨ مانگە بە تۆمەتی ئەندامبوون لە بزافی خزمەتدا دەستبەسەرە، دادگا بڕیاری نۆ ساڵ و نۆ مانگ سزای زیندانی بەسەردا سەپاندووە. بە پێی ئەو زانیارییانەی کە لە بەردەستدان داواکاری گشتی داوای سزای ١٥ ساڵ زیندانی بۆ عەلی ئەحمەد کردووە.\nشایانی باسە ڕەجەب تەییب ئێردۆغان سەرۆک کۆماری تورکیا بزافی خزمەتی بە ئەنجامدانی کودەتا دەستکردەکەی ١٥ی تەموز تۆمەتبار کرد و لەو کاتەوە بە بیانووی ئەندام بوون لە بزافی خزمەتدا چەندین نووسەر و ڕۆژنامەنووسی دیاری تورکیا دەستگیرکردووە زۆربەیان سزای زیندانی بۆ ماوەیەکی زۆر یاخود هەتاهەتایی بەسەردا سەپێنراوە.\nڕاپۆرتی لێبوردنی نێودەوڵەتی: سیاسەتی بە بارمتەگرتن بەردەوامی هەیە\nگومانلێکراوێکی ئەرگەنەکۆن: ئۆپەراسیۆنەکان لە ڕێگەی ١٠٠- ١٥٠ داواکاری گشتی و ١٠٠٠ پۆلیسەوە ئەنجام دەدەین


دەبێت هەرێم رۆژانە 250 هەزار بەرمیل نەوت رادەستی سۆمۆ بكات\nوەزیری نەوتی عێراق نیگەرانی خۆیی و وەزارەتەكەی ئاشكرا كرد لەبارەی رادەستنەكردنی ئەو بڕە نەوتەی هەرێم كە لە بودجەی گشتی 2019ی عێراقدا لەنێوان هەرێم و بەغدا رێككەوتنی لەبارەوە كراوە.\nسامر غەزبان وەزیری نەوتی عێراق لە میانەی لێدوانێكی ڕۆژنامەوانیدا، وتی "حكومەتی هەرێمی كوردستان تائێستا ئەو بڕە نەوتەی ڕادەست نەكردووە كە لە بودجەی ساڵی 2019 رێككەوتنی لەبارەوە كراوە و بەپێی رێككەوتنەكە هەرێمی كوردستان دەبێت رۆژانە بڕی 250 هەزار بەرمیل نەوت رادەستی كۆمپانیای سۆمۆ بكات".\nوەزیری نەوتی عێراق، روونیكردەوە، لەم نزیكانە لەگەڵ هەرێمی كوردستان لەو بارەیەوە كۆدەبنەوە بە مەبەستی گرتنەبەری ڕێوشوێنی پێویست لەو بارەیەوە و جێبەجێكردنی ئەو خاڵانەی كە لە بودجەكەدا رێككەوتنی لەبارەوە كراوە.\nغەزبان جەختی لەسەر ئەوە كردەوە كە ئەوان پەیڕەوی لە یاسا دەكەن و هیچ شتێك لەئارادانییە كە لەگەڵ هەرێم گفتوگۆی لەبارەوە بكەن و ئەوان پەیوەستن بەو یاسا و خاڵانەی كە لە رێككەوتنەكەدا ئاماژەی بۆ كراوە.\nرۆژی 23ی نیسانی2019، هودا سەجاد ئەندام پەرلەمانی عێراق، رایگەیاند، داوای یاسایی لەسەر عادل عەبدولمەهدی سەرۆك وەزیرانی عێراق و فوئاد حسێن وەزیری دارایی تۆمار دەكات بەهۆی ئەوەی كە چەند پشكێكی پارە دراوەتە هەرێم بەبێ ئەوەی هەرێم ئەو بڕە نەوتە ڕادەست بكات بە بەغدا كە لەسەری رێككەوتن كراوە.\nلەبودجەی ساڵی2019دا پشكی هەرێمی كوردستان بە ٪12.67 دیاری كراوە و لەبەرامبەردا ئاماژە بەوە كراوە كە دەبێت هەرێم رۆژانە بڕی 250 هەزار بەرمیل نەوت لەرێگەی كۆمپانیای سۆمۆوە بفڕۆشێت و داهاتەكەی بگەڕێتەوە بۆ خەزێنەی حكومەتی ناوەندی.\nعێراق: تاکلایەنانە بڕیار لەسەر پڕکردنەوەى بۆشایی نەوتی ئێران نادەین\n2019.05.06 - 13:36\nدادگایەكی عێراق: گرێبەستی هاوسەرگیری سیغە بێبنەمایە\n2019.04.19 - 14:33


22/01/2022 4669 جار خوێندراوه‌ته‌وه\nشارپرێس ـ میدیاکان:\nڕاپۆرتی کەناڵە میدیاییەکانی ئیسرائیل ئاشكرایكردوه، ڕەجەب تەیب ئەردۆغان سەرۆکی تورکیا بەدەست نەخۆشیەوە دەناڵێنێت، جه‌ختیشده‌كه‌نه‌وه، "مەترسی لەسەر ژیانی هەیەو پزیشکە بەناوبانگەکانی ئیسرائیل سەرپەرشتی چارەسەرکردنی دەکەن".\nپێگەی وای نێتی ئیسرائیلی بڵاویکردەوە، سەرۆکی تورکیا، پەنای بردۆتەبەر خزمەتگوزاری پزیشیکی ئیسرائیلی‌و ئیسحاق شابیرا چاودێریی تەندروستی دەکات، ئه‌وكه‌سه پۆستی جێگری بەڕێوەبەری سەنتەری سوراسکی هه‌یه‌و پزیشیکێكى به‌ناوبانگه لەتەلئەبیب هاوكات بەرپرسی گەشتە تەندروستیەکانە لەو نەخۆشخانەیە.\nشابیرا تەنها خزمەتگوزاریی پزیشکی پێشکەشی ئەردۆغان ناکات، بەڵکو دەیان سەرکردەی تری جیهان پەنایان بۆ بردوە، به‌هۆى ئه‌وه‌ى پسپۆڕێکی بەناوبانگ‌و شارەزایە، بەهۆی ئەوەی سەرۆکی تورکیاش کێشە لەدڵیدا هەیە، هەمان ڕێگای سەرکردەکانی تری گرتۆتەبەر، بەڵام تائێستا بەفەرمی ئەم زانیاریە ڕانەگەیەنراوە.\nکێشەی تەندروستی سەرۆکی تورکیا، لەماوەی چەند مانگی ڕابردوودا، میدیاکانی تەنیبوو، کاتێک لەگرتەیەکی ڤیدیۆیدا دەردەکەوێت ناتوانێت بەباشی بڕوات، لەبەردەم بەرپرسانی نەتەوەیەکگرتووەکاندا، هاوکارەکانی دەستیدەگرن.\nئەردۆغان تەمەنی 68 ساڵەو پێشتر نەشتەرگەری گەدەی بۆ ئەنجامدراوە، لەساڵی 2011دا، جگەلەوە بەفەرمی هیچ کێشەیەکی تری تەندروستی ئەردۆغان ڕانەگەیەنراوە، بەڵام گومانێکی زۆر هەیە لەبارەی تەندروستی ئەردۆغانەوە، لەسۆشیاڵمیدیاو میدیاکانەوە، زۆر باسیدەکرێت، بەشێوەیەک ناچارکرا لەگۆڕەپانێکی تۆپی دەست یاری بکات‌و بەخەڵک بڵێت تەندروستیم باشە.\nدواتر ئیسرائیل گۆمەکەی شڵەقاندو میدیاکانی هەواڵەکەیان بڵاوکردەوەو ئاماژه‌یان به‌وه‌دا، لەهەوڵیشدان لێدوانی دکتۆرەکە وەربگرن بۆ ئەوەی بەئەرێنی یان نەرێنی لەبارەی دۆخی تەندروستی ئەردۆغانەوە، هەواڵەکە بڵاوبكه‌نه‌وه.\nلەماوەی ساڵی ڕابردوودا، دەسەڵاتدارانی تورکیا 30 کەسی چالاک لەسۆشیاڵمیدیایان دەستگیرکردوە، كه ئه‌وان هەواڵیان لەبارەی تەندروستی ئەردۆغانەوە بڵاوکردۆتەوە، ئەم ژمارەیە تەنها ئەوانەیە کە بەڕێوەبەرایەتی ئاسایشی نیشتیمانی تورکیا بڵاویکردۆتەوە.\nلەبەیاننامەیەکیشدا ئاسایشی نیشتیمانی ئه‌و وڵاته دەڵێت، "هەندێک کەس سیمبول‌و ئاماژەی مردنیان لەتۆڕە کۆمەڵایەتیەکانەوە بڵاوکردۆتەوە لەگەڵ ئاماژەیان بۆ سەرۆکی تورکیا کردوە"، لەبەرئەوەی هەواڵی ناڕاستیان بڵاوکردۆتەوە بۆیە دەستگیرکراون‌و ڕوبەڕوی یاسا دەکرێنەوە.


زیخ و با - قەڵەم\nتاریخ ایجاد در دوشنبه, 16 مهر 1397 11:34\nچیرۆکێک باسی دوو هاوڕێ دەکا کە پێکەوە لە بیابانێکەوە تێدەپەڕین. پاش کەمێک تێپەڕین، کێشەیان نێوان دەکەوێ، وەها کە یەکیان لە روخساری ئەوی تریان دەسرەوێنێ. روخساری هاوڕێکەی ئازاردەبینێ و بەڵام هیچ ناڵێ. تەنیا ئەوەیکە لەسەر زیخی بیابانەکە دەنووسێ "ئەمڕۆ باشترین هاوڕێم لێیدام."\nبەردەوام دەبن لە رۆیشتن تا دەگەنە ئاوێک. بڕیاردەدەن مەلە بکەن. ئەوەی لێدانەکەی خواردبوو، قاچی لە لیتاو گیردەکا و خەریکە دەخنکێ کە هاوڕێکەی فریای دەکەوێ و، رزگاری دەکا. لە پاش ئەوەی نەجاتی دەبێ، لەسەر بەردێک دەنووسێ "ئەمڕۆ باشترن هاوڕێم ژیانی منی پاراست." هاوڕێکەی کە هەم لێیدابوو و هەم ژیانی پاراستبوو، لێی دەپرسێ "کاتێک ئازارم دایت لەسەر زیخ نووسیتەوە و ئیستا لەسەر بەرد، بۆچی؟"\nفێربە ئازارەکانت لە سەر زیخ بنووسەوە و کارە باشەکانت لەسەر بەرد.\nلە ڕەشایدا جێلەوەڕ بەلادا شەپۆلی دیارە\nهاوکات جرجەکوێرە دەخشێ،\nهەلۆش بەرز ئەفڕێ\nکەچی نووسەری وێناکار، لە نیوەی ڕێدایە.


سالار مەحمود: لەنێوان بەرگری لە خەڵکی عەفرین و سوپای داگیرکەری تورکیادا بێ لایەنی نییە\nلەشکرکێشی تورکیا و گروپە توندڕەوەکان بۆ سەر عەفرین و یەکینەکانی پاراستنی گەل نزیکەی 10 ڕۆژە بە چڕی بەردەوامە، سەرباری بانگەشەکانی تورکیا بۆ کۆنتڕۆڵکردنی ئەو ناوچانە لەماویەکی کەمدا بەڵام وا دەرنەچوو. بەکارهێنانی نزیکەی 100 فڕۆکەی جەنگی و سەدان تۆپ و تانک و زرێپۆش و موشەک بۆ بۆردومانکردن و بۆمبارانکردنی ناوچەکانی عەفرین تێکڕا چەندین منداڵ و خەڵکی ئەو ناوچانە گیانیان لەدەستداوە یان بە سەختی بریندار بوون، ئەمە بێجگە لە زەرورزیانی ماڵی و شارستانی لە ئاوەدانی و ناوچە دێرینەکان.\nهاوکات لەزۆرێک لە وڵاتانی جیهاندا بەتایبەتی وڵاتانی ئەوروپا و ئەمریکا و هەرێمی کوردستان و وڵاتانی دیکە ناڕەزایی بەرامبەر ئەو لەشکرکێشیانەی تورکیا و هاوکات بۆ پشتیوانی عەفرین و خەڵکی عەفرین سازکران. بەڵام پەرلەمانی هەرێمی کوردستان پاش دە رۆژ بڕیاردەدەن کە ئەم هەفتەیە کۆببنەوە...\nئاسۆ جەبار سەبارەت بەو پرسە لەگەڵ پەرلەمانتاری پەرلەمانی هەرێمی کوردستان سالار مەحموددا وتووێژێکی سازکردووە..\nسالار مەحمود دەڵێت "دەبێت پەرلەمان لە کۆبوونەوەکەیدا بڕیار لەسەر دەرکردنی سوپای تورکیا لەهەرێمی کوردستاندا بدات."\nدەشڵێت "هێرشی سەر عەفرین و رۆژئاوای کوردستان کاریگەری راستەوخۆی لەسەر باشوری کوردستان دەبێت."\nهاوکات "لەنێوان بەرگری لە خەڵکی عەفرین و سوپای داگیرکەری تورکیادا بێ لایەنی نیە."\nسالار مەحمود دەڵێت "هەرجۆرێک پەیوەندی تورکیا نابێت لەسەر حیسابی داگیرکردنی کوردستان بێت."\nدەشڵێت "ئەگەر پەرلەمانی کوردستان ئەم ماوەیە بێدەنگ بووە بۆئەوەی تورکیا دڵگران نەبێت یان تورکیا بە پەیوەندییەکاندا نەچێتەوە یان سنورمان دانەخات، ئەمە ئەوپەڕی بێ هەڵوێستییە بەرامبەر بە ئازایەتی شەڕڤانانی ژن و بەرامبەر بە خەڵکی عەفرین\nوتووێژ لەگەڵ سالار مەحمود


هەولێر، هەرێمی کوردستان، عێراق (GOV.KRD) – مەسرور بارزانی سەرۆکی حکومەتی هەرێمی کوردستان رۆژی هەینی ٢٠ ئاداری ٢٠٢٠ لە پەیامێکدا، جەژنی نەورۆز و سەری ساڵی نوێی کوردی لە گەلی کوردستان پیرۆز کرد و تیشکی خستە سەر گرنگی پابەندبوون بە رێنماییە تەندروستییەکان بو پاراستنی سەلامەتیی هاووڵاتییان لە بەرانبەر نەخۆشی ڤایرۆسی کۆرۆنا و هەروەها بەردەوامبوون لە سەر جێبەجێکردنی پرۆسەی چاکسازیی دارایی و کارگێڕی لە کابینەی نۆیەمی حکومەتی هەرێمی کوردستاندا.\nدەقی پەیامی سەرۆکی حکومەت:\nبەبۆنەی جەژنی نەورۆز و سەری ساڵی نوێی کوردییەوە، پیرۆزباییەکی گەرم ئاراستەی گەلی کوردستان، بەتایبەتی پێشمەرگە قارەمانەکان و بنەماڵەی سەربەرزی شەهیدان دەکەم. هیوادارم مایەی خێر و خۆشی بێت بۆ خەڵکی کوردستان.\nهیوادارم ئەم ئاستەنگانەی هاتوونەتە پێشمان، ببنە دەرفەتێک بۆ بەخۆداچوونەوە و خۆپارێزیی زیاتر لە داهاتوودا و، لە ئاستی ئابووریش زیاتر هانمان دەدات بۆ بەردەوامبوون لە سەر جێبەجێکردنی پرۆسەی چاکسازی دارایی و کارگێڕی کە یەکێک لە کارە لە پێشینەکانی کابینەی نۆیەمی حکومەتی هەرێمی کوردستانە. بە تایبەتی کە ئێمە هەر لە سەرەتای دەستبەکاربوونمانەوە جەختمان لە سەر سیاسەتی هەمەچەشەنکردنی ئابووری هەرێمی کوردستان و پشت نەبەستن بە تاکە سەرچاوەی داهات کردووەتەوە و، ئەم دۆخەی ئێستاش، سوورترمان دەکات لە سەر بەردەوامبوون لەم چاکسازیانەدا.


کوردیپێدیا - 00-03-1997\n📅 00-03-1997 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- بەرزبوونەوەی جەنگی دیپلۆماسی لە نێوان د.ت و د.ا و کێشانەوەی باڵوێز و کونسوڵەکانیان.\n- تەواوی چاودێرە رامیارییەکانی جیهان پێشبینیی ئەوە دەکەن کە سەربازییەکانی نێو تورکیا بە کودێتایەک لە دژی رژێمی نەجمەدین ئەربەکان هەڵبستن.\n- نێوەڕاستی ئەم مانگە: دەزگای ئاسایشی کۆماری بۆسنە و هەرسک، نزیکەی 300 کوردی دایەوە دەست د.ت، ئەو کوردانە بەهۆی زۆر و زۆرداریی تورکەوە لەوێ پەناهاندە بوون.\n- کۆچی دوایی گۆرانیبێژ ئەحەی خولە سنەیی ناسراوبە ئەحمەد شەماڵ لە سلێمانی.\n- کۆتایی ئەم مانگە: یەکێتی هەڵستا بە گرتنی ئەو مامۆستایانەی کە هەواداری پارتین لە هەردوو شاری رانیە و قەڵادزێدا.\n- کۆتایی ئەم مانگە: ماڵێکی کورد لە ئەڵمانیا سووتان. لە کاتی ناردنەوەی تەرمەکانیاندا بۆ تورکیا، کورد و تورک دایان بەیەکدا، چونکە تورکەکان دەیانویست کە ئاڵای تورکی بدەن بەسەر تەرمەکاندا، بەڵام کوردەکان دەیانویست ئاڵای کوردستانیان بەسەردا بدەن.\n- د.ق، کەوتە قەدەغەکردنی ساتەلایت لە نێوچەکانی موسڵ و کەرکوک و گەرمیان.\n 📰 رۆژنامە | 🇸🇦 عربي | صوت الاکراد - لسان حال الحزب الدیمقراطی الکردی فی لبنان "البارتی" - نصف شهریه - العدد 30 - لندن - 7-4-1997. صفحة: 4\n👁 ئەم بابەتە 14,847 جار بینراوە


به‌ختیار عه‌لی خه‌ڵاتی نیلی زاكسی پێبه‌خشرا | پایگاه اطلاع رسانی اصلاح\nهه‌واڵی وه‌رگرتنی خه‌ڵاتی نیلی زاكس له لایه‌ن (به‌ختیار عه‌لی)یه‌وه، كه یه‌كێكه له كۆنترین خه‌ڵاته ئه‌ده‌بییه‌كانی ئه‌ڵمانیا و ته‌نیا به كه‌سایه‌تییه زۆر ناسراو و گرنگه ئه‌ده‌بییه‌كان دراوه، له میدیا و لاپه‌ڕه كولتوورییه‌كانی ئه‌ڵمانیا گرنگییه‌كی زۆری پێ درا و سه‌رنجی زۆربه‌ی لایه‌نگرانی ئه‌ده‌بیاتی بۆ خۆی ڕاكێشا.\nئه‌و نووسه‌رانه‌ی پێشتر ئه‌م خه‌ڵاته‌یان وه‌رگرتووه بریتین له: (ئه‌ریك فرۆم، میلان كۆندێرا، نادین گۆردمیر، ئه‌لیاس كانیتی، كریستا ڤۆڵف، دافید گرۆسمان، مارگرت ئه‌تود).\nبه‌ختیار عه‌لی نووسه‌ری ناوداری گه‌وره‌ی كورد ئێسته له به‌رلین ئاماده‌ی فێستیڤاڵی ئه‌ده‌بیی به‌رلینه، به‌پێی زانیاری ناوه‌ندی چاپی "یونیۆنس فێرلاگ"، كه كتێبه‌كانی به‌ختیار عه‌لی چاپ ده‌كات، ده‌یان نامه‌ی پیرۆزبایی گه‌یشتووه‌ته ئه‌و ناوه‌نده.\nبه‌ختیار عه‌لی ڕۆماننووس، شاعیر و ڕۆشنبیری ناوداری گه‌وره‌ی كورده و یه‌كێكه له دامه‌زرێنه‌رانی گۆڤاری ڕه‌ھه‌ند، یه‌كه‌م رۆمانی به ناوی مه‌رگی تاقانه‌ی دوووه‌م، ساڵی ١٩٩٧ له سوێد بڵاو كرایه‌وه، شێرۆك بێكه‌سی شاعیر له وه‌سفیدا ده‌ڵێت :"به‌ختیار دیارییه‌كی ئه‌زه‌ل و دووباره نابێته‌وه له 100 ساڵی داهاتووش".\nیه‌كه‌م به‌رھه‌می بڵاوكراوه‌ی به‌ختیار عه‌لی قه‌سیده‌ی "نیشتیمان"ه. له ساڵانی ھه‌شتادا به‌ختیار كۆمه‌ڵێك قه‌سیده‌ی درێژ ده‌نووسێت، له‌وانه «شار»، «گوناھ»، «كه‌رنه‌ڤاڵ» و چه‌ندی تر، ده‌ستنووسی یه‌كه‌می ڕۆمانی «مه‌رگی تاقانه‌ی دووه‌م»یش ھه‌ر ده‌گه‌ڕێته‌وه بۆ ئه‌و سه‌رده‌مه. له پاییزی ساڵی ١٩٨٩دا یه‌كه‌مین وتاری به دوو به‌ش به ناونیشانی «قسه‌كردن له په‌راوێزی بێده‌نگی»دا له ڕۆژنامه‌ی «پاشكۆی عێراق»دا بڵاوده‌بێته‌وه. له ڕۆژانی سه‌ره‌تای ڕاپه‌ڕیندا، له‌گه‌ڵ كۆمه‌ڵێك نووسه‌ری تردا ژماره یه‌كی "گۆڤاری ئازادی" ده‌رده‌كه‌ن كه دواتر پێنج ژماره‌ی لێ بڵاوده‌بێته‌وه. له ساڵی ١٩٩٢دا یه‌كه‌مین كۆمه‌ڵه شیعری به‌جۆرێكی ئێجگار ساده و سه‌ره‌تایی و به تیراژێكی كه‌م چاپ ده‌كرێت. له نێوان ساڵانی ١٩٩٢ تا ١٩٩٤ چه‌ندین كۆڕ و سیمینار له ھه‌ولێر و سلێمانی پێشكه‌ش ده‌كات و ئیشه‌كانی له پاڵ ئیشی كۆمه‌ڵێك نووسه‌ر و ڕۆشنبیری تردا وه‌ك سه‌ره‌تای سه‌رھه‌ڵدانی جۆره تێڕوانینێكی جیاواز بۆ ئه‌ده‌ب و كۆمه‌ڵگا سه‌یرده‌كرێن.


وتارى سەرۆكى ليژنەى زانستيى كۆنفرانسى نێودەوڵەتى كۆيە لە ڕەوتى شارستانييەتدا - PRESS.ROOM\nوتارى سەرۆكى ليژنەى زانستيى كۆنفرانسى نێودەوڵەتى كۆيە لە ڕەوتى شارستانييەتدا\nNews #05, Issue 52 , Apr 2019 | Núcey #05, Jhimarey 52, Mangí 04 Sallí 2019 | نوچەی 05، ژمارەى 52 - مانگی 04 ساڵی 2019\nگه‌ڕان به‌دوای ناسنامه‌ی شارێك\nپ.ی. د. حه‌یده‌ر له‌شكری\nی. سه‌رۆكی زانكۆ بۆ كاروباری زانستی\nسه‌رۆكی لێژنه‌ی زانستی كۆنفرانس\nكۆیه مێژووی ناوچه‌كه‌ی له‌خۆگرتووه، ناسنامه‌یه‌كی كولتوری تایبه‌تی خۆی هه‌یه، ناسنامه‌یه‌ك، كه په‌یوه‌سته به ڕه‌وشی جوگرافی و پاشخانی مێژوویی شاره‌كه‌وه. ڕه‌نگدانه‌وه‌ی ئاستی پێشكه‌وتنی ئه‌و بارسته شارستانییانه‌یه، كه له ناوچه‌كه‌دا له ماوه‌ی درێژی مێژووییدا ده‌ركه‌وتوون. بۆیه تێگه‌یشتن له پێگه‌ی كۆیه، هاوكارمان ده‌بێ له تێگه‌یشتنی باشتری مێژووی ناوچه‌كه به گشتی. ، به‌تایبه‌تیش پڕكردنه‌وه‌ی بۆشاییه‌كانی نێو ئه‌و مێژووه و روناك كردنه‌وه‌ی هه‌ندێك له تاریكییه‌كانی نێویدا.\nله‌و كاته‌وه‌ی شاره‌كه ده‌ركه‌وتووه، له‌گه‌ڵ خۆیدا كه‌سێتی دانیشتوانه‌كه‌ی، به‌هاكانیان و نه‌ریته‌كانیانی ره‌نگڕێژ كردوه. شاره‌كه‌ش له نێو نه‌ریتی ڕابردووی خۆیدا نیشته‌جێ بووه. هێشتا ورده كولتوره‌كانی، كاریگه‌ریان به‌سه‌ر په‌یوه‌ندییه كۆمه‌ڵایه‌تییه‌كان، خه‌یاڵدانی كۆمه‌ڵایه‌تی، چۆنییه‌تی خۆوێناكردن كۆییانه‌دا هه‌یه. له‌و كاته‌دا شار بەسەر دەرەوەی خۆیدا کراوە بووە و ئەوانیتر وەک سەنتەرێکی کولتوری بینیویانە و کۆییبوون ناسنامه‌یه‌كی خوازراو و ویستراو بووە. بنه‌ماڵه و كه‌شێتییه كاراكانی شار توانیویانە جێگەی خۆیانی تێدا بکەنەوە و قەبوڵکراو بن. ئەمانە ڕێگە پێدراو بوون ببنە هه‌ڵگری ناسنامه‌ی شار و شاره‌كه‌ش به‌وانه‌وه بناسرێ و لە هەمبەر بە پانتایی تری جوگرافیی - کولتوریی نوێنەرایەتی بکەن. حاجی قادر ده‌ڵێ:\nهه‌روه‌كو شارانی تر كه‌س ئاشنای كۆیێ نه‌بوو\nشوهره‌تی ئه‌بیاتی من خه‌ڵكی له‌سه‌ر كۆ كرده‌وه\nهه‌ركه‌سێكیش چاودێری مێژووی دوو سه‌د ساڵه‌ی دوایی بكات، خۆی له‌به‌رده‌م كۆمه‌ڵێك گۆڕان ده‌بینێته‌وه، كه ئاڕاسته‌ی ده‌ركه‌وتنی مێژووییانه‌ی شاره‌كه‌یان كردووه؛ به نموونه پەڕینەوەی شارەکە لە سەنتەرەوە بۆ کەنار. وه‌ك ده‌زانین كۆیه، لە سەدەى هه‌ژده و نۆزدەدا،  سەنتەرێکی سیاسی - كارگێڕیی گرنگ بووه، كە هەندێک لە گەورە شارەکانی ئەمڕۆ، سەر بە ئەو بوون. سه‌نته‌رێك، كه ئابورییه‌كی پتەوی لە پشتەوە بووه، سیستەمی باوی ئابوری ئەوکاتى لەسەر بونيادنرابوو، ئەويش كشتوكاڵ و ئاڵوگۆڕی بازرگانی بوو و له‌لایه‌ن ده‌سه‌ڵاتدارانه‌وه گرنگی پێدراوه. هەروەها ئەلقەی پێکبەستی چیانشین و دەشتنشینان بوو. به‌ڵام، گۆڕانکارییە سیاسی و کارگێڕیی و دیمۆگرافییەکانی دواتر، لە ناوەڕاستی سەدەی بیست بەدواوە، ئەم سەنتەرگیرییەی نەهێشت. شارى دی گەشەیان سەند، بوونە سەنتەری ئابووری، ڕۆشنبیری، سیاسی. بەتايبەت هەولێر و سلێمانى. وراتی كۆیە چیدی سەنتەر نه‌ما، بووە کەنار. ئیدی مێشکە ڕۆشنبیرییەکانی کۆچیان کرد، سەرمايەدارەكانى پڕۆژە و سەرمایەکانیان بردە ئەو بنکە نوێیانە، سياسەتمەدارەکانی چاڵاکییان بۆ ئەوێ گواستەوە. لەوێ تایبەتمەندى تریان وەرگرت. ئيدى ئەوەی بەکۆیەیان دەبەستێتەوە هەستێکی نوستاليژیانە و هيچی تر نا.\nئه‌مه‌یه ئه‌و گۆڕانكارییانه‌ی، كه ده‌خوازین لێكۆڵینه‌وه‌ی وردی له‌باره‌وه بكرێ، تا بتوانین باشتر له چۆنییه‌تی دروستبوون و پوكانه‌وه بگه‌ین، له رۆڵی شارستانییانه‌ی شار بگه‌ین و كۆیه نموونه‌ی كاره‌كه‌مان بێ. گرفتی ئه‌و توێژینه‌وه زانستییانه‌ی كراون له‌وه‌دایه، كه وورد بونیادی شاریان نه‌خوێندۆته‌وه، هه‌ر له پێكهاته‌ی شار و ململانێی نێوان هێزه كۆمه‌ڵایه‌تییه‌كانی ناو شار و په‌یوه‌ندییه‌كانی به ده‌ره‌وه‌ی خۆی، تا ئه‌و سروشته كۆمه‌ڵایه‌تیی - ئابورییه‌ی ستراكتۆری شاره‌كه‌ی داڕشتووه.\nلێره‌وه، په‌یامی بنه‌ڕه‌تی ئه‌م كۆنفرانسه ناسینه‌وه‌ی زانستییانه‌ی كۆیه‌یه، كێشانی وێنه‌یه‌كی گشتی دروستبوون و پلانی شار و داموده‌زگا كۆمه‌ڵایه‌تی، زانستی، كارگێڕیه‌كانییه‌تی. ئه‌مه‌ش له میانه‌ی خوێندنه‌وه‌ی مێژووه شارستانییه فره ڕه‌هه‌نده‌كه‌ی، له كۆنترین سه‌رده‌مه‌كانه‌وه تا سه‌رده‌می هاوچه‌رخ. له‌مه‌دا، ئێمه وه‌ك لێژنه‌ی زانستی كۆنفرانس، چوارچێوه‌یه‌كی گشتیمان دیاری كردبوو، تێیدا دیسپلینه فره‌چه‌شنه‌كان ده‌یانتوانی كاری خۆیان، چ له بواری خۆیان و چ به هاوبه‌شی، بكه‌ن. تا له ناسینه‌وه‌ی شارستانییانه‌ی شاره‌كه‌دا به‌شدار بین. بۆ ئه‌وه‌ی بچینه‌وه سه‌ر ناسنامه‌كه‌ی شار و ڕۆڵمان له نوژه‌نكردنه‌وه‌ی ڕه‌هه‌نده دیار و نادیاره‌كانیدا هه‌بێ، هه‌ر له خوێندنه‌وه‌ی كه‌سێتی كۆییانه‌وه بگره تا شێواز و ستایلی ته‌لارسازییانه‌كه‌ی شار.\nئه‌مه به‌و مانایه نایه‌ت، كه ئه‌و كۆنفرانسه توانیویه‌تی، ئامانجه‌كانی بپێكێ. به‌داخه‌وه ئێمه له سه‌رده‌می قه‌یارنه‌وه ده‌ستمان پێكرد و ده‌زانین ئه‌مه كاریگه‌ری به‌سه‌ر چۆنییه‌تی و چه‌ندێتی توێژینه‌وه‌كانه‌وه هه‌بووه، رێگریش بووه له‌به‌رده‌م ئه‌وه‌ی توێژینه‌وه‌ی دی بنوسرێ و توێژه‌ری زێتر له كۆنفرانسه‌كه‌دا، به‌شدار ببن.\nله‌گه‌ڵ ئه‌وه‌شدا، ئه‌وه‌ی توێژینه‌وه‌كانی كۆنفرانسه‌كه‌ی ئێمه جودا ده‌كاته‌وه، پشت به‌ستن بوو، به هه‌ڵكۆڵین و دۆزینه‌وه شوێنه‌وارییه‌كان، كه ده‌مانخه‌نه به‌رده‌م پێكهاته‌ی مێژوویی ناوچه‌كه، له ڕووی به‌رده‌وامێتی و گۆڕانه‌كانی شاره‌كه و ده‌وروبه‌ری. به‌هه‌مان شێوه، به‌ڵگه‌نامه و سه‌رچاوه مێژووییه‌كان، به‌تایبه‌ت هی سه‌رده‌می عوسمانی، چۆنییه‌تی فۆرمه‌له‌بوونی شاره‌كه‌مان ڕوونتر بۆ ده‌رده‌خه‌ن. به‌تایبه‌ت گۆڕانی دیمۆگرافی، پێگه‌یشتنی ئایینی - زانستی، گۆڕانه كارگێڕییه‌كان. ئه‌مه سه‌رباری لێكۆڵینه‌وه جوگرافی و ته‌لارسازییه‌كان، كه پشتیان به نوێترین مێتۆد و ته‌كنۆلۆژیای بواره‌كانیان به‌ستووه، له خوێندنه‌وه‌ی ره‌هه‌ندی جوگرافی و خه‌سڵه‌ت و تایبه‌تمه‌ندی مێژووییانه‌ی ته‌لارسازی شاره‌كه.\nشاری مێژوویی ده‌بێ چه‌شنێك له هارمۆنیای له‌گه‌ڵ نوێبوونه‌وه‌ی شارستانییانه‌دا هه‌بێ، كۆڵه‌گه‌ی كولتوری ئه‌وتۆی هه‌بێ، بتوانێ نه‌ریته كه‌له‌پورییه‌كانی بپارێزێ. تا پاشخانه مێژووییه‌كه‌ی رێگه بۆ سیاسه‌تی پێشڤه‌چوونی مه‌ده‌نییانه‌ی شاره‌كه دیاری بكات. هه‌ناگاوی هه‌ره گرنگیش به‌م ئاڕاسته‌یه ڕاگه‌یشتنه به‌سه‌ر ده‌ركه‌وته‌كانی ناسنامه‌ی شار، له سه‌رووی هه‌مووشیانه‌وه، كولتوره ته‌لارسازییه‌كه‌یه‌تی. ئێمه له‌و كۆنفرانسه‌دا دركمان به‌مه كردووه و چه‌ندین ته‌وه‌رمان بۆ رۆڵی مێژوویی و ڕه‌وشی ئێستای ئه‌م كولتوره ته‌رخان كردووه.\nئێمه، وه‌ك ده‌زگایه‌كی ئه‌كادێمی، ئاگاداری ئه‌وه‌ین كولتوری ته‌لارسازی مێژوویی شار به‌ره‌و داڕمان ده‌چێ. ئه‌گه‌ر زوو ئاوڕی لێ نه‌درێته‌وه، ئه‌و مانا شارستانییه‌ی هه‌یه‌تی و ئه‌و رۆڵه‌ی له داڕشتنی ناسنامه‌ی شاردا هه‌یبووه، له‌ده‌ستی ده‌دات. بۆیه مامه‌ڵه‌ی زانستییانه له‌گه‌ڵ ئه‌وه‌ی ماوه‌ته‌وه و به‌كارهێنانی شێوازه زانستییه‌كان له نوژه‌نكردنه‌وه‌ی، ناسنامه‌ی شاره‌كه‌مان بۆ ده‌پارێزێ. بێگومان ئه‌مه‌ش به‌ر له هه‌ر كه‌س و لایه‌ن و ده‌زگایه‌ك، به‌رپرسیارێتی ده‌زگا ئه‌كادێمییه‌كانه ئیشی له‌سه‌ر بكات؛ به‌رپرسیارێتی زانكۆی كۆیه‌یه.\nبۆیه له‌و كۆنفراسه‌دا ده‌خوازین، هه‌ر هیچ نه‌بێ بابه‌ته‌كه بوروژێنین: گرنگی ئه‌و كولتوره ده‌وڵه‌مه‌نده ته‌لارسازییه نیشانبده‌ین، سودیش له ئه‌زموونی پسپۆڕان و ئه‌زموونی شار و ناوچه‌ی تری جیهان وه‌ربگرین، بۆ ئه‌وه‌ی هه‌نگاوه‌كانی كاركردنمان تۆكمه و ئه‌نجامه‌كانیشی دروست بێ، تاوه‌كو ستایل و شێوازی بیناسازی شار وه‌ك چۆن هه‌بووه بپارێزرێ.\nئێمه پێمانوایه كارێكی قورسمان ده‌ستپێكردووه، ڕه‌نگیشه نه‌توانین ده‌ره‌قه‌تی بێین. چونكه ئه‌وه ده‌زانین، تاكه كۆنفرانسێك به‌س نییه بۆ ڕاگه‌یشتن به‌سه‌ر پێگه‌ی شارستانییانه‌ی شارێك. له‌گه‌ڵ ئه‌وه‌شدا ئه‌وه‌ی كردوومانه، ده‌روازه‌كه‌یه بۆ باشتر ناسینی ئه‌و شاره‌ی تێیداین. تێگه‌یشتن له ناسنامه‌ی مێژووكردی شارێكی وه‌ك كۆیه قورسه، هه‌ڵكۆڵینی زۆری پێویسته. به‌ڵام ئیشكردن له‌سه‌ریشی پڕ له سه‌ركێشی و ئه‌نجامه‌كانیشی سه‌رنجڕاكێشن، لایه‌نی كه‌م ڕه‌نگه هاوكارمان بێ باشتر له‌وه بگه‌ین، كه كۆیی و خۆیی چ مانایه‌كی هه‌یه.


مستەفا چاورەش: خەڵكی كوردستان هەمیشە چاویان لە (ی.ن.ك) بۆ ئەوەی زیاتر خزمەتیان بكات\n24/05/2021 ژمارەی بینین: 80 جار\nمستەفا چاورەش, بەرپرسی هێزەكانی 70ی یەكێتیی نیشتیمانیی كوردستان و ئەندامی سەركردایەتی (ی.ن.ك) لەمیانی بەشداری كردنی لە بەرنامەی سەعات 12 رایگەیاند: كۆمەڵانی خەڵكی كوردستان بەردەوام چاویان لە یەكێتیی نیتشیمانیی كوردستانە بۆئەوەی خزمەتی زیاتریان بكات, وە بۆ ئەو مەبەستە دوای كۆنگرەی نوێ بوونەوە ئێستا یەكێتیی بە سەركردایەتیەكی گەنج و خوێنی تازەوە كاردەكات بۆ ئەوەی لە ئاست ئەو بەرپرسیاریەتی و ئەركەدا بێت كەلەسەر شانێتی.\nلەدرێژەی بەرنامەكەدا بەرپرسی هێزەكانی 70ی یەكێتیی نیشتیمانیی كوردستان ئەوەی ئاشكراكرد: كە بۆ یەكخستنی نێوماڵی كورد و دروستكردنی یەكدەنگی بەرامبەر ئەو مەترسیانەی رووبەروی میللەتەكەمان دەبێتەوە دەبێت سەركردایەتی كورد دانیشن و گفتوگۆبكەن لەسەر كەموكوری و ناكۆكیەكان تاكو بتوانین یەكدەنگبین و بتوانین رووبەرووی مەترسیەكان ببینەوە .\nلەبارەی یەكگرتنەوەی هێزەكانی پێشمەرگە, مستەفا چاورەش وتی, ئێمە وەكو یەكێتیی هەمیشە لە هەوڵدابووین كە هێزێكی یەكگرتووی مۆدێرنی پێشمەرگەمان هەبێت, بەڵام یەكگرتنەوەی هێزی پێشمەرگە بە دادپەروەرانە بێت نەك لایەنێك لەسەر حسابی لایەنێكی دیكە زەرەرمەند ببێت .\nلەكۆتایی بەرنامەكەدا مستەفا چاورەش, بەرپرسی هێزەكانی 70ی یەكێتیی نیشتیمانیی كوردستان ئاشكراشیكرد, لەئێستادا تیرۆرستانی داعش سودیان لەو بۆشاییە ئەمنیە وەرگرتووە كە لە نێوان هێزی پێشمەرگە و سوپای عێراق دا هەیە, بۆیە بە گروپ و تاقم پەلاماری سەنگەرەكانی پێشمەرگەو هێزە عێراقیەكان دەدەن, بەڵام دڵنیایی دەدەینە خەڵكی كوردستان كە داعش ناتوانێت مەترسی دروست بكات و پەلامارەكانیان شكستپێدەهێنرێت .


نیگاری مۆنا لیزا - لیۆناردۆ دا ڤینچی | شانۆڤان\nفەرهەنگی وشە و زاراوە\nشانۆڤان > شێوەکاری > نیگاری مۆنا لیزا – لیۆناردۆ دا ڤینچی\nنیگاری مۆنا لیزا – لیۆناردۆ دا ڤینچی\n4 خولەک خوێندنەوە\nمۆنا لیزا – Mona Lisa\nشێوەکار: لیۆناردۆ دا ڤینچی – Leonardo da Vinci\nچەشن: ڕەنگی ڕۆن لە سەر چێو\nنیگاری مۆنالیزا – لیۆناردۆ دا ڤینچی\nنیگاری مۆنا لیزا نرخی لە یەک ملیار دۆلار تێدەپەڕێ و بەنرخترین گەنجینەی هونەری سەردەمی ڕێنێسانسە. یەکێکە لە شاکارە هەرە مەزنەکانی ڕێنێسانسی واڵا و لە مۆزەخانەی لووڤری فرەنسەدایە. لە ئیتالی بە La Gioconda و لە فرەنسیدا بە La Joconde دەناسرێ. ئەم نیگارە بە دڵنیاییەوە مەزنترین پۆرترەیە و یەکێ لە شاکارەکانی شێوەکاری سەردەمی ڕێنێسانسی سەدەگەلی پازدە و شازدەیە.\nمۆنا لیزا ئەگەرچی ناسراوترین نیگاری جیهانە بەڵام وەکوو نیگارەکانی دیکەی داڤینچی نە واژۆ کراوە و نە بەرواری لە سەر نووسراوە. نێوی بەرهەمەکە لە ژیاننامەی لیۆناردۆ دا هاتووە کە شێوەکار و ژیاننامەنووسی سەدەی ١٦ جۆرجیۆ ڤاساری نووسیویە و لە ساڵی ١٥٥٠دا بڵاو کراوەتەوە. لەو ژیاننامەیەدا هاتووە کە لیۆناردۆ قایل بووە نیگارێکی پۆرترەی لیزا گێراردینی، ژنی فرانسێسکۆ دێل جیۆکۆندۆ بکێشێت کە بازرگانێکی هەورێشمی پارەدار و پلەداری فلۆرەنسا بووە. ڤاساری ئاماژە بەوەش دەکات کە لیۆناردۆ هەندێ مۆسیقار و گۆرانیبێژی بە ئیش گرتووە بۆ ئەوەی کە ئەو خاتوونە بێتە سەر زەوق و ڕەنگە ئەمە هۆکاری ئەو بزە سیحراوی و نهێنیەی نیگارەکە بێت. وەکوو هەمیشە لیۆناردۆ کێشانی وێنەکەی زۆر خستە دواوە، بە تایبەت بۆ کێشانی دەستەکانی ژنەکە. ئەو ماوەی ٢٠ ساڵ لە سەر کێشانی نیگارەکە بەردەوام بوو. ئەم نیگارە ئەوەندە بەنرخ و ناسراوە کە کەس دەرفەتی ئەوەی پێ نادرێ بە وردی سەیری کات. نیگارەکە لە مۆزەخانەی لووڤر لە نێو شووشەیەکدا پارێزراوە و خەڵک بەس دەتوانن لە دوورەوە سەیری بکەن.\nپۆرترەکە ژنێک پیشان ئەدات کە قیت و بە لاوە لە سەر کورسیێک دانیشتووە و ڕوومەت و بەرۆکی نەختێک بەرەو لای بینەر وەرچەرخاوە: شێوەی دانیشتنێک کە لە وێنەکانی پیرامیددەوە وەرگیراوە کە بۆ کێشانی مریەمی مەسێح لە کاتی دانیشتنا بە کار دەبرا. باسکی چەپی لە سەر دەسکی کورسیەکە داناوە و بە دەستی ڕاستی ئەم دەستەکەی گرتووە. شێوەی سەقامگیری باسکەکانی و دەسکی کورسیەکە هەستێک لە مەودایەک لە نێوان دانیشتووەکە و بینەراندا درووست دەکات.\nدیمەنی پاشخانی دانیشتووەکە بە شێوازی پێرسپەکتیڤی ئاسمانی کێشراوە، بە دووکەڵگەلێکی شینەوە کە وردەکاریەکان بە هۆی مەودا و دووری دیمەنەکە ناڕوونن. ئەم شێوازە بە پێکهاتەکە قووڵایەکی بەرچاوی بەخشیوە و جیاوازیەکی بەرچاو بەرجەستە دەکاتەوە لە نێوان ئاسۆ شاخاویەکان لە دەستی ڕاستەوە و زەوینە تەختاییەکان لە لای چەپەوە. ئەم نەهاوسەنگیە هەستی سوریالی وێنەکە زۆرتر دەکاتەوە.\nتایبەتمەندیێکی سوریالی دیکەی مۆنالیزا نەبوونی برژانگ و برۆیە. ئەمە شتێکی ئەنقەست لە لایەنی شێوەکارەکەوە نەبووە، پشکنینەکان دەریانخستووە کە لە سەرەتادا هەم برۆی هەبووە و هەم برژانگ. ڕەنگە مادەڕەنگیەکان کە بۆ کێشانی ئەم بەشە بە کار هێنراوە دوایی کز بووبێتنەوە یان لە کاتی خاوێن کردنەوەدا بە بێ ویست سڕدرابێتنەوە.\nنیگاری مۆنالیزا پیشاندەری توانا و گرینگی دانی لیۆناردۆ بۆ شێوەکاری ڕەنگی ڕۆنە و بە تایبەت پسپۆڕی و شارەزایی لە شێوازی سفووماتۆ دا. ئەم شێوازی شێوەکاریە بریتیە لە گۆڕانی نەرم و نیان لە ڕەنگێکەوە بۆ ڕەنگێکی دی بە چەشنێ کە هەستی پێ نەکرێ، واتە گۆڕانی ڕەنگەکان بە شێوەیەکی نادیار کە سنووری ڕەنگەکان ڕوون نەبن. بە کار هێنانی ئەم شێوازە لە نیگاری مۆنالیزا بە تایبەت لە ڕوومەتی ناسکی لیزا گێراردینی و دەوری چاو و دەمیدا بە ڕوونی بە دی دەکرێ. ئەمە تەکنیکێکی شێوەکاری ڕەنگی ڕۆن بوو کە پێشتر لە نیگاری مریەمی شاخەکان بە سەرکەوتووی پیشانی دابوو.\nهەستێکی گشتی کە لە وێنەی مۆنالیزادا درووست بووە، هێمنایەتیێکی قووڵ و چەشنێک لە نهێنی و ئاڵۆزییە. ئەم هێمنایەتییە بە هۆی شێوازی تێکەڵبوونی ڕەنگەکان، شێوازی سفووماتۆ و شێوەی دانیشتنی دانیشتووەکە و جلەکانیەوە ساز بووە. نهێنی و ئالۆزیەکانی ئەم نیگارە چەن هۆیان هەیە: یەکەم ئەو نیوە بزە سەرنجڕاکێشەی سەر لێوی و دووهەم چەشنی نیگایەتی کە بەرەو لای ڕاستی بینەر ڕاکشاوە و هەروەها دەستەکانی کە تا ڕادەیەک بێگیان و ساختە دیارن وەک بڵێی دەستی کەسێکی دیکە بن.\nئەم نیگارە کە بە دەستی یەکێک لە کەڵە هونەرمەندانی مامۆستایانی مەزن کێشراوە نموونەیەکی بێوێنەیە لە بەرهەمەکانی ڕێنێسانسی واڵا و بووە بە یەکێک لە هێما گرنگەکانی کەلتووری ڕۆژاوا.\nسەرچاوە: Visual Arts Cork\nئەگەر لە هەر گۆڤار، ماڵپەڕ، وێبلۆگ، تۆڕە کۆمەڵایەتیەکان یان هەر شوێنێکی دیکە لەم بابەتە کەڵکتان وەر گرت، تکایە ئاماژە بە سەرچاوەکەی بکەن و بنووسن «سەرچاوە: ماڵپەڕی شانۆڤان»\nڕەنگی ڕۆن لە سەر چێو ڕێنێسانس لیۆناردۆ دا ڤینچی\nئەرکی مەحاڵ ئەرکی مەحاڵ-فاڵئەوت ئەلبۆمی بیرەوەری ئەلبۆمی حەبیبە ئەلبۆمی خەریبۆ ئەلبۆمی نیاز بۆب مارلی بیتلز تراژیدیی تۆم کرووز تێبینی فلیم تێبینی ڕۆمان جۆن لێنۆن حەسەن دەرزی حەسەن هەیاس حەمید حەمیدی حەمە جەزا خێرۆ عەباس ساموێل بێکێت شانۆنامە شانۆنامەی هاملێت شانۆنامەی چاوەڕوانی گۆدۆ شیعر شەهین تاڵەبانی عەباس کەمەندی عەدنان کەریم عەلی زەندی عەلی مەردان فەلسەفە مامۆستا هێمن مامۆستا گۆران میکایل مەم ئارارات ناسر ڕەزازی نەجمەدین غوڵامی هۆمەر دزەیی هەواڵی سینەما ویلیام شێکسپیر پەروەردە چۆپی فەتاح ڕۆمان ڕۆک ڕێگەی کریستۆفەر ماککواری یەدوڵا موحەمەدی


ئه‌وه یه‌که‌مین ته‌جروبه‌ی منه له رۆمان نووسین و ماوه‌ی پتر له دوو ساڵه که له نووسینی ئه‌و رۆمانه بوومه‌ته‌وه و هه‌ر ڕامگرتبوو که به‌شکه‌م بواری مالی رێگا بدا و بتوانم له سه‌ر کاغه‌ز چاپی بکه‌م،\nبه‌ڵام به هۆی کۆمه‌لێک گیروگرفت و به‌ربه‌ستی دیکه‌ی ژیان نه‌متوانی چاپی بکه‌م. بۆیه بڕیارم که چیدیکه له ئارشیوی کامپیوتێره‌که‌م دا ڕاینه‌گرم و به شێوه‌ی ئه‌له‌کترۆنی، واته رۆمانی ئه‌لکترۆنی بڵاوی بکه‌مه‌وه. رێزدار کاک ره‌حمان نه‌قشی ئه‌رکی دیزاین و رێک و پێک کردنی رۆمانه‌که‌ی وه‌ئه‌ستۆ گرت و زه‌حمه‌تی زۆری پێوه کێشا و ئاماده‌ی بلاوکردنه‌وه‌ی کرد. گه‌لێک سپاسی به‌رێزیان ده‌که‌م بۆ ئه‌و کاره به نرخه‌ی که کردی و هاوکاری باشی کردم.\nده‌ست پێکی رۆمانه‌که وهه‌موو رووداوه‌کان و کات و شوین و درێژ بونه‌وه‌ی له یه‌کێک له شاره‌کانی رۆژهه‌لاتی کوردستانه. له مه‌هاباده. که‌سایه‌تییه‌کانی به زۆرینه شارین و شوین و کات و ساتی رووداوه‌کانیش به‌شی سه‌ره‌کی و زۆریان هه‌ر له شار ڕوو ده‌دن و له درێژه دا رووداوه‌کان و پێشهاته‌کان که‌سایه‌تیه سه‌ره‌کیه‌کانی رۆمانه‌که په‌لکێشی ولاتێکی دیکه ده‌که‌ن و دریژه‌ی رۆمانه‌که له سنوره‌کان تێده‌په‌رێ و ده‌ڕوا بۆ ولاتێکی تر.\nبه پێچه‌وانه‌ی هیندێک رۆمانی دیکه‌ی کوردی که که‌سایه‌تی و کات و سات و شوینی رووداوه‌کان زۆرتر له لادێ روو ده‌ده‌ن و زۆرتر فه‌زای ژیانی لادێ به سه‌ر بیروهزر وهه‌ڵس وکه‌وتی نوسه‌ر و که‌ساییه‌تیه‌کانی نێو رۆمانه‌که دا زاڵه و رووداوه‌کانیش هه‌ر له چوارچیوه‌ی لادێ دا ڕووده‌دا، من هه‌ولم دا که فه‌زای ژیانی شاری به سه‌ر رۆمانه‌که دا زاڵ بێ و که‌ساییه‌تیه‌کان له خویندکار و بازاری و کرێکار و ماموستا و کارمه‌ند و هتد له ڕه‌گه‌زی پیاو و ژن پێکدێن. هه‌وڵم داوه که ڕوانگه جیاوازه‌کانی نێو کۆمه‌ڵگا به نیسبه‌ت بابه‌ته کۆمه‌ڵاتی و سیاسی و مێژووییه‌کان بخه‌مه ڕوو. هه‌ولم داوه له جیاتی کۆتایه‌کی تاڵ و کاره‌ساتاوی، هیوا و ئومید به داهاتوو ببخشم و له جیاتی به‌زین و پاشه کشه، خۆراگری و هه‌ولدان بۆ سه‌رکه‌وتن و پێشکه‌وتن به هه‌وڵ و تێکۆشانی بێوچان بخمه ڕوو. هه‌وڵ دراوه رێگا چاره‌ی کێشه‌کان بخرێته ڕوو.\nهه‌وڵم داوه که دیالۆگی نێوان تاکه‌کان و که‌سایه‌تیه‌کانی نێو رۆمانه‌که به شێوه‌یه‌کی به‌رچاو به‌رجه‌سته که‌مه‌وه و ئه‌وه که‌سایه‌تییه‌کانن که دیالۆگ له گه‌ل یه‌کتر ده‌که‌ن له کات و شوین و سه‌رده‌می جیاجیا دا و ئه‌وه ئه‌وانن که خۆیان له نێو جه‌رگه‌ی ڕووداوه‌کان دا ده‌بینه‌وه. به‌و پێیه رۆلی نوسه‌ر که‌متر هه‌ست پێ بکرێ و زۆرترین مه‌سه‌له‌کان له زمانی که‌سایتیه جیاجیاکانی رۆمانه‌که چ وه‌کوو که‌سایه‌تی یه‌که‌م و دووهه‌م و سێهه‌م و چواره‌م و چ وه‌ک که‌سایه‌تییه‌کانی دیکه که هه‌ر کام به نۆره‌ی خۆیان ده‌ور و رۆلی خۆیان ده‌گێرن ده‌بیسرێ.\nتێبینی: نوسخه‌ی پێشووی رۆمانه‌که که چه‌ند رۆژ پێشتر بڵاوم کرده‌وه به هۆی ئیشکالێکی بچوکی که هه‌ی بوو، لاپه‌ره‌کانی له چه‌په‌وه بۆ راسته‌وه ده‌گۆردران وکاک ره‌حمان نه‌قشی زه‌حمه‌تی کێشا و ئه‌و گرفته‌شی چاره‌سه‌ر کرد و ئه‌و نوسخه‌ی ئێستا لاپه‌ره‌کانی له راسته‌وه بۆ چه‌پ ده‌گۆردرێن.\nهیوام وایه، هه‌موو ئه‌وانه‌ی که ئه‌و رۆمانه ده‌خوێننه‌وه چێژی لێوه‌ربگرن.


نێچیرڤان بارزانی داوای زه‌مینه‌خۆشکردن بۆ دیالۆگی نێوان هه‌ولێر و به‌غدا دەکات - RojNews\nنێچیرڤان بارزانی داوای زه‌مینه‌خۆشکردن بۆ دیالۆگی نێوان هه‌ولێر و به‌غدا دەکات\nنێچیرڤان بارزانی، سەرۆکی حکومەتی هەرێمی کوردستان، لە کۆبوونەیەکدا لەگەڵ باڵیۆزی بەریتانیا لە عێراق ڕایگەیاند: داوا له دۆستانی هه‌رێمی كوردستان دەكەین، له هه‌وڵی به‌رده‌وامدا بن بۆ زه‌مینه‌خۆشکردنی دیالۆگی نیوان هه‌ولێر و به‌غدا.\nبەپێی هەواڵێکی ماڵپەڕی حکومەتی هەرێمی کوردستان، نیوه‌ڕۆی ئه‌مڕۆ چوارشه‌ممه، جۆن ویڵكس، باڵیۆزی به‌ریتانیا له عێراق، لەگەڵ نێچیرڤان بارزانی، سەرۆک وەزیرانی هەرێمی کوردستان و قوباد تاڵەبانی، جێگری سەرۆک وەزیرانی هەرێمی کوردستان کۆبووەوە.\nهەر بەپێی ماڵپەڕی حکومەتی هەرێم، لە کۆبوونەوەکەدا باڵیۆزی به‌ریتانیا له عێراق نامەیەکی وەزیری دەرەوەی بەریتانیای گەیاندووەتە سەرۆک وەزیرانی هەرێمی کوردستان، لە نامەکەدا وەزیری دەرەوەی بەریتانیا ڕایگەیاندووە:"هه‌وڵێكی جددی بۆ ده‌ستپێكردنی گفتوگۆ به‌مه‌به‌ستی چاره‌سه‌ركردنی ناكۆكییەكانی هه‌ولێر و به‌غدا له‌سه‌ر بنه‌مای ده‌ستوور له ئارادایه".\nماڵپەڕی حکومەتی هەرێمی کوردستان، بڵاویشی کردووەتەوە:"لە نامەکەدا بۆریس جۆنسن، وه‌زیری ده‌ره‌وه‌ی به‌ریتانیا ده‌ستخۆشی له هه‌وڵه‌كانی هه‌رێمی كوردستان بۆ هێوركردنه‌وه‌ی گرژییەكان لەگەڵ حكومەتی فیدراڵ بەمەبەستی ده‌ستپێكردنی گفتوگۆ بۆ چاره‌سه‌ركردنی ناكۆكییەكان ده‌كات، دووپاتیده‌كاته‌وه بەریتانیا به هه‌مان ئاراسته له‌سه‌ر هه‌وڵه‌كانی به‌رده‌وام ده‌بێت".\nهەر لە کۆبوونەوەکەدا، نێچیرڤان بارزانی، سەرۆک وەزیرانی هەرێمی کوردستان، ڕایگەیاندووە:"هه‌رێمی كوردستان بەردەوام هه‌وڵی داوه ناكۆكییەكان له ڕێگای دیالۆگەوه چاره‌سه‌ر بكرێن، داواش له دۆستانی هه‌رێمی كوردستان دەکەم، بۆ زه‌مینه‌خۆشکردنی دیالۆگی نێوان هه‌ولێر و به‌غدا، له هه‌وڵی به‌رده‌وامدا بن".